text:
Martin kemur vestur aftur
Martin Hjaltalin Dam og 07 Vestur hava júst undirskrivað sáttmála, sum inniber at 18-ára gamli leynadrongurin vendir aftur til 07 Vestur eftir tvey ár í Havn.
Martin er ein evnaríkur framrættaður spælari, sum vit gleða okkum at síggja aftur í 07 Vestur. Síðan hann fór frá 07 Vestur, eftir kappingarárið 2015, hevur hann fingið nógva spælitíð í 1. deild fyri HB, umframt á U18-liðið teirra.
Vit vóna at Martin kann hótta teir etableraðu á Betri-liðið okkara, og annars trívast og mennast í felagnum.
Hjartaliga væl afturkomin og góða eyðnu!
Komandi dystir
Betri-deildin, 27. mei kl. 15:00
07 Vestur - Skála
2. deild, 26. mei kl. 15:00
07 Vestur - NSÍ
Kvinnur, 23. mei kl. 18:20
AB/B71 - 07 Vestur a
Fleiri
Betri Deildin
Stigatalvan
Málskjúttar
Málskjúttar


c: text/html

text:
Upptøkutreytir
Kvota 1
Upptøkutreytin til bachelorútbúgving á Fróðskaparsetrinum er bókligt (t.e. gymnasialt) miðnámsprógv.
Harumframt eru fylgjandi krøv til hesa lærugrein:
- Føroyskt: Bókligt miðnámsprógv við 8 í próvtali í føroyskum.
- Lívfrøði: Treyt fyri upptøku er at umsøkjari hevur miðnámsprógv við 1) alisfrøði á B stigi, har miðaltalið er í minsta lagi 6 eftir 13-stiganum, 2) støddfrøði á B stigi, har miðaltalið er í minsta lagi 6 eftir 13-stiganum 3) evnafrøði á B stigi.
Miðaltalið í nevndu lærugreinum skal vera í minsta lagi 6 eftir 13-stiganum. Miðaltalið verður roknað av skrivligum og munnligum próvtalsúrslitum ella endaligum ársmetum.
- KT-verkfrøði: Treyt fyri upptøku er at umsøkjari hevur miðnámsprógv við støddfrøði á B stigi, har miðaltalið í støddfrøði - roknað av endaligum skrivligum og munligum úrslitum í ársmetum og próvtøkuúrslitum - er í minsta lagi 6 eftir 13-stiganum.
- Orku- og umhvørvisverksfrøði: Treyt fyri upptøku er, at tú hevur miðnámsprógv við støddfrøði á A stigi, alisfrøði á B stigi og evnafrøði á C stigi.
Miðaltalið í nevndu lærugreinum skal vera í minsta lagi 6 eftir 13-stiganum. Miðaltalið verður roknað av skrivligum og munnligum próvtalsúrslitum ella endaligum ársmetum.
- Sjúkrarøktarfrøði: tey, sum søkja inn at lesa sjúkrarøktarfrøði, skulu hava fyrstuhjálparprógv. Er prógvið eldri enn 3 ár í september tað árið lesturin byrjar, skal skeiðið takast um aftur. Sjúkrarøktarfrøðiskúlin skipar fyri skeiði í fyrstuhjálp, áðrenn skúlaárið byrjar. Lesandi rinda skeiðskostnað.
Kvota 2
Um miðaltalið í gymnasiala miðnámspróvnum ikki er nóg gott, ella tú hevur annað javngott prógv á sama stigi ella hægri, søkir tú inn eftir kvotu 2. Her verða eisini aðrir førleikar enn gymnasialt miðnámsskúlaprógv tiknir við í metingina.
Harumframt eru fylgjandi krøv til hesa lærugrein:
- Føroyskt: Bókligt miðnámsprógv við 8 í próvtali í føroyskum.
- Lívfrøði: Treyt fyri upptøku er at umsøkjari hevur miðnámsprógv við 1) alisfrøði á B stigi, har miðaltalið er í minsta lagi 6 eftir 13-stiganum, 2) støddfrøði á B stigi, har miðaltalið er í minsta lagi 6 eftir 13-stiganum 3) evnafrøði á B stigi.
Miðaltalið í nevndu lærugreinum skal vera í minsta lagi 6 eftir 13-stiganum. Miðaltalið verður roknað av skrivligum og munnligum próvtalsúrslitum ella endaligum ársmetum.
Aðrar fortreytir við javnsettum kunnleikastøði kunnu góðtakast eftir nærri meting.
- KT-verkfrøði: Treyt fyri upptøku er at umsøkjari hevur miðnámsprógv við støddfrøði á B stigi, har miðaltalið í støddfrøði - roknað av endaligum skrivligum og munligum úrslitum í ársmetum og próvtøkuúrslitum - er í minsta lagi 6 eftir 13-stiganum.
Aðrar javngóðar fortreytir kunnu góðtakast eftir nærri meting í hvørjum einstøkum føri.
- Orku- og umhvørvisverksfrøði: Treyt fyri upptøku er, at tú hevur miðnámsprógv við støddfrøði á A stigi, alisfrøði á B stigi og evnafrøði á C stigi.
Miðaltalið í nevndu lærugreinum skal vera í minsta lagi 6 eftir 13-stiganum. Miðaltalið verður roknað av skrivligum og munnligum próvtalsúrslitum ella endaligum ársmetum.
Aðrar fortreytir við javnsettum kunnleikastøði kunnu góðtakast eftir nærri meting.
- Sjúkrarøktarfrøði: tey, sum søkja inn at lesa sjúkrarøktarfrøði, skulu hava fyrstuhjálparprógv. Er prógvið eldri enn 3 ár í september tað árið lesturin byrjar, skal skeiðið takast um aftur. Sjúkrarøktarfrøðiskúlin skipar fyri skeiði í fyrstuhjálp, áðrenn skúlaárið byrjar. Lesandi rinda skeiðskostnað.
Hevur ein kvotu 2-umsøkjari nóg gott gymnasialt miðnámsskúlaprógv til at verða upptikin eftir kvotu 1, verður umsóknin flutt yvir til metingar eftir kvotu 1 fyri upptøku tað árið søkt verður inn.
Upp til 20% av teimum lesandi verða tikin inn eftir kvotu 2-skipanini.
Føroyskt-kunnleiki í sambandi við upptøku til lestur á Setrinum
Umsøkjarar, sum ikki hava føroyskt í miðnámsskúlaprógvi sínum, skulu skjalprógva, at tey á annan hátt hava neyðugu førleikarnar at fylgja undirvísingini.
Tey, sum søkja um upptøku til
- føroyskt
- læraraútbúgving
- námsfrøðinginaútbúgving
skulu duga at tosa, lesa og skriva føroyskt.
Skjalprógv kunnu vera:
- staðin HF-stakgrein í føroyskum
- Summer School
- Fjarundirvísing í føroyskum fyri útlendingar í Føroyum
- staðið Próvskeið í føroyskum.
Roynd
Eru slík prógv ikki tøk, skulu umsøkjarar upp til eina samrøðu og skrivliga roynd, sum staðfestir kunnleika teirra í føroyskum. Deildirnar, sum hava fingið umsóknir, har hetta kemur upp á tal, skipa í felag fyri samrøðu og roynd. Royndin kann til samans vara ein/hálvanannan tíma.
Danskt
Á øllum útbúgvingunum á Megindeildini fyri hugvísindi er neyðugt at duga at lesa danskt.

robotstxt: allowed

filter: keep


text:
Roskildefestivalurin, ið er millum teir størstu í Evropa, kunngerð, at Konni Kass verður á norðurlendsku skránni, sum er á Countdown og Rising pallunum. Konni Kass avmyndaði eg á G Festivalinum í fjør.
Roskildefestivalurin upplýsir, at festivalurin verður í døgunum 30. juni til 7. juli í 2018, og at endaliga skráin verður kunngjørd 5. apríl. Føroysk nøvn, sum fyrr hava verð á plakatini í Roskilde, eru Teitur og Orka.
Hin 24. januar í ár slapp eg at avmynda Konni Kass í Miðvági, tá hon fekk virðisløn til Ung listafólk. Dómsnevndin grundgav soleiðis fyri at geva henni virðislønina fyri árið 2017:
Síðan hon trein inn á føroyska tónleikapallin, hevur Konni Kass longu eyðmerkt seg sum eitt evnaríkt, tilvitað og roynt listafólk í mun til sín unga aldur. Konni hevur fingið tónleikin í vøggugávu, og hennara evni eru eyðsýnd. Tó røkkur hetta bert til eitt vist, tí miðvíst arbeiði skal eisini til, um røkkast skal á mál. Listaliga virkið hjá Konni prógvar júst, hvussu týðandi tað er at menna tær gávur, ið eru falnar einum í lut, og hvussu tað loysir seg at gera sær ómak í yrkisligu tilgongdini. Fyrst fór hon á tónlistaskúla í Svøríki, síðan setti hon sjøtul á yrkisleiðina sum oddakvinna í egnum bólki. Saman við bólkinum hevur Konni ment sín egna stíl, har allir tættir hanga saman: rødd, lagsmíð, tekstir, ljóðmynd, framførsla, myndir, grafikkur, klæði og rørslur. Miðvísa arbeiðið hevur vunnið Konni og bólkinum viðurkenning bæði í Føroyum og uttanlands. Í 2017 var hon tríggjar konsertferðir í Evropa. Harumframt hevur bólkurin spælt á fleiri festivalum í Norðurlondum og Evropa, og fyri framman standa uppaftur fleiri framførslur. Konni Kass var kosin ársins nýggja navn á “FMA - Føroysku Tónlistavirðislønunum” í fjør. Rósta debutútgávan Haphe kom út á plátufelagnum Tutl í 2016, og Konni og bólkurin eru longu farin í gongd við næstu útgávuna. Fyri miðvísa, listaliga og evnaríka arbeiðið fær Konni Kass heiðurin Ungt listafólk 2017.


text:
Stovnað 1906
S.Í.F
Felagslóg fyri Sandavágs Ítróttarfelag.
Gr. 1
Navn felagsins er Sandavágs Ítróttarfelag, stytt S. Í. F. sett á stovn í november 1906.
Høvuðsmál felagsins er at íðka ítrótt, teimum luttakandi til gleði og heilsubótar og samstundis at fremja hollan felagsskap og ala fram framburðsarkenslu limanna millum. Bygdini til æru og prýði.
Gr. 2
Kvinnuhondbóltsdeildin ber heitið Søljan.
Gr. 3
Øll kunnu gerast limir í felagnum. Bert limir ið eru fyltir 14 ár hava atkvøðurætt á fundum felagsins.
Limirnir ábyrgdast ikki fyri fíggjarligu skuld felagsins.
Gr. 4
Limagjaldið skal gjaldast fyri allar ítróttargreinar. Gjaldið verður ásett av nevndini, men skal góðtakast á aðalfundi.
Íðkandi limur, sum er í eftirstøðu, má gjalda limagjald fyri inniverandi ár áðrenn limurin kann halda á við ítróttinum.
Rætt til at møta á aðalfundi og eykaaðalfundi hevur bert limur, ið hevur goldið limagjald fyri farna árið, og ikki stendur í eftirstøðu. Undantiknir eru heiðurslimir felagsins.
Gr. 5
Aðalfundurin er hægsti myndugleiki felagsins í øllum viðurskiftum, og er viðtøkuførur við teimum limum, ið eru á fundi.
Aðalfundur verður hildin í seinasta lagi í mai.
Nevndin kallar inn til aðalfundar við uppsløgum, gjøgnum heimasíðu felagsins ella annan sosialan miðil í minsta lagi 8 dagar fyri aðalfundin. Í innkallingini skal verða sagt frá fundarstaði, -tíð og –skrá.
Mál, sum limir vilja hava til viðgerðar, skulu vera nevndini í hendi í seinasta lagi 5 dagar undan aðalfundinum.
Skráin fyri aðalfundin skal fevna um:
- Val av fundarstjóra
- Frágreiðing formansins / nevndarinnar fyri farna árið.
- Framløga av roknskapi og fíggjarstøðu til góðkenningar.
- Val av formanni, kassameistara,nevndarlimum og tiltakslimum.
- Val av grannskoðara.
- Innkomin mál.
- Ymiskt
Fundarstjórin ger av í øllum ivaspurningum á fundinum.
Atkvøðurætt á aðalfundinum hava bara limir, ið kunnu prógva limaskap í felagnum minsta lagi 1 mðr. fyri aðalfundin.
Atkvøðugreiðsla fer fram skrivliga, um ikki aðalfundurin góðkennir annan atkvøðuhátt.
Nevndarlimir verða valdir annaðhvørt ár. Nevndirnar skipa seg sjálvar.
Formaðurin verður valdur fyri eitt tvey ára skeið.
Valdar verða HONDBÓLTSNEVND, KAPPRÓÐRARNEVND og HÚSANEVND sum í minsta lagi eru trýmannanevndir. Tiltakslimir 1-2 verða valdir fyri eitt tvey ára skeið.
Uppskot til viðtøkubroytingar skulu verða nevndini í hendi í seinasta lagi 14 dagar fyri aðalfundin. Minst 2/3 av møttu limunum skulu vera fyri, um broytingin skal vinna frama.
Gr. 6
Eykaaðalfundur verður hildin, tá ið nevndin heldur tað vera neyðugt ella tá ið limir krevja tað. Mannagongdin á eykaaðalfundi er tann sama sum á ársaðalfundi.
Gr. 7
Felagið verður stýrt av nevndini, ið hevur umsiting og leiðslu felagsins um hendi.
Nevndarfundur skal haldast tá formaðurin ella tveir starvsnevndarlimir ynskja tað. Fundurin er viðtøkuførur tá umboð fyri allar nevndirnar eru møttir. Stendur á jøvnum í atkvøðugreiðslu, er atkvøða formansins avgerandi.
Nevndin kann koyra lim úr felagnum um nevndin metir at limurin við atburði sínum hevur til endamál at spilla út felagið ella nevndir tess.
Gerðabók verður førd fyri aðal- og nevndarfundir.
Gr. 8
Felagið verður teknað av samlaðu nevndini. Til keyp, sølu ella veðseting av føstum ognum krevst aðalfundarsamtykt.
Limir ella nevnd hefta ikki persónliga fyri felagsins skyldum.
Gr. 9
Roknskaparárið er kalendaraárið, tvs. frá 1. januar til 31. desember.
Nevndarlimur hevur rætt til at síggja roknskap og skjøl felagsins.
Gr. 10
Fastar ognir felagsins kunnu ikki veðsetast ella seljast, eiheldur lán upptakast uttan aðal- ella eykaaðalfundarsamtykt.
Gr. 11
Avgerð um upploysing av felagnum, kann bert fremjast á einum aðalfundi, sum er kunngjørdur til hetta endamál. Felagið kann bert verða avtikið um í minsta lagi 2/3 av limunum atkvøða fyri tí.
Um felagið verður avtikið, skal møgulig ogn verða latin bygdini til frama.
Gr. 12.
Hendan felagslóg er viðgjørd og samtykt á aðalfundi 22. mai 2016
Samstundis verða allar aðrar lógir felagsins settar úr gildi.
Fundarstjórin


text:
Cristiano Ronaldo
Cristiano Ronaldo dos Santos Aveiro (føddur 5. februar 1985) er en portugisiskur fótbóltsleikari, sum spælir fyri spanska La Liga felagið Real Madrid og fyri Portugal.
Lívsleið[rætta | rætta wikitekst]
Ronaldo byrjaði sína fótbóltslívsleið sum ungdómsleikari í Nacional, og hansara sukse hjá Nacional, førdi til eitt skifti til høvuðsstaðarfelagið Sporting CP tvær fótbóltssesongir seinni. Stóra talentið hjá Ronaldo gjørdi at venjarin hjá Manchester United Alex Ferguson legði merki til hann og skrivaði undir kontrakt við tann tá 18-ára gamla portugisan fyri 12,24 milliónir £ summarið 2003. Komandi fótbóltsárið vann Ronaldo sítt fyrsta meistaraheiti í FA Cup og kláraði eisini at koma til EM 2004-finaluna við Portugal. Tað var eisini í sama EM endaspælinum, at hann skoraði sítt fyrsta landsliðsmál, tað var móti Grikkalandi í tí fyrsta dystinum í endaumfarinum, sum Portugal tó tapti 1-2. Á EM í fótbólti 2016 vann Ronaldo gull við Portugal, tá ið liðið vann 1-0 í finaluni móti Fraklandi, eftir longda leiktíð. Ronaldo spældi bert 25 minuttir av dystinum, tí hann bleiv skaddur og mátti berast út av vøllinum.
Í 2008 vann Ronaldo og restin av United-liðinum UEFA Champions League. Ronaldo varð kosin man of the match í finaluni. Seinni varð hann kosin sum FIFPro World Player of the Year[2] og FIFA World Player of the Year, samstundis við at hann gjørdist fyrsti Manchester United leikari í 40 ár, ið vann Ballon d'Or.[3] Í 2014, 2015 og 2016 vann hann aftur Ballon d'Or.
Ronaldo í Føroyum[rætta | rætta wikitekst]
Føroyar spældu landsdyst móti Portugal í HM-undakappingini til HM 2018. Í tí sambandi kom portugisiska landsliðið til Føroya at spæla landsdyst á Tórsvølli móti Føroyum, dysturin varð leiktur 10. oktober 2016. Millum leikararnar var Christiano Ronaldo. Nógv fólk var komið saman bæði vesturi í Vágum og uttanfyri Hotel Føroyar fyri at síggja stóru stjørnurnar, ið fáir mánaðir frammanundan høvdu vunnið EM í fótbólti, og serliga komu tey fyri at síggja Ronaldo, ið til tá hevði vunnið Ballon D'or heili tríggjar ferðir, og tveir mánaðir seinni vann heiður á fjórða sinni. Nógv børn og ung, men eisini vaksin, løgdu nógv fyri til tess at sleppa at síggja Ronaldo og teir og kanska fáa autograf ella selfie saman við honum. Undir sjálvum dystinum hendi nakað, ið ikki mátti henda. Meðan leikararnir gingu inn á vøllin fyri at spæla seinna hálvleik, rann ein drongur inn á vøllin, og tað eydnaðist honum at fáa eina selfie saman við Ronaldo. Vaktarmenn komu skjótt eftir honum og førdu hann út av stadionøkinum.[4]
Keldur[rætta | rætta wikitekst]
- ↑ "Cristiano Ronaldo (CR7)". Real Madrid. http://www.realmadrid.com/en/football/squad/cristiano-ronaldo-dos-santos. Heintað 22 March 2014.
- ↑ Ronaldo named FIFPro World Player of the Year – Reuters, 27. oktober 2008
- ↑ Cristiano Ronaldo, Ballon d'Or 2008 – France Football, 1. december 2008
- ↑ Eghold, Sverri (10. oktober 2016). "Fekk selfie við Ronaldo á Tórsvølli". portal.fo. http://portal.fo/fekk+selfie+vid+ronaldo+a+torsvolli.html. Heintað 12. december 2016.


text:
Kvinnur við barn
Er tú kvinna við barn og skal flúgva, eru reglurnar hesar:
Frá viku 0 - 34 er ikki neyðugt við læknaváttan, um tú annars hevur tað gott
Frá viku 35 -37 krevst læknaváttan
Frá viku 38 er ikki loyvt at flúgva
GG!
Ert tú við barn og ert sett at eiga innan tvær vikur, kanst tú ikki flúgva við Atlantic Airways. Ert tú sett at eiga innan fýra vikur, eigur tú at vísa eina læknaváttan við innskrivingardiskin, sum staðfestir, at ein lækni hevur góðkent ferðina frá einum læknaligum sjónarmiði og bert so leingi, sum ferðin ikki varðir longur enn fýra tímar.
Læknaváttanini kann í mesta lagi vera 10 dagar gomul.


text:
- Tíðindi, mentan og ítróttur
Framhaldsdeildin: Ikki allar súðir syftar
Tak niður
Allar súðir eru ikki syftar um framhaldsdeildina í Sankta Frans skúla í Havn næsta skúlaár.
Tað heldur skúlastjórin í Sankta Frans skúla, Selmar Jacobsen, hóast Mentamálaráðið longu tann 3. mai boðaði frá, at framhaldsdeild neyvan verður á skúlanum, tí tímarnir næsta skúlaár eru longu býttir.
Boðini frá Mentamálaráðnum í gjár komu óvart á bæði skúlastjóran og foreldur, tí tey samsvara ikki við lyftini hjá býráðspolitikarum.
Foreldrabólkurin hevur biðið um fund við Mentamálanevndina og Mentamáladeildina í Tórshavnar kommunu um málið.
Sí eisini


text:
Viðskiftatreytir ǀ Farbreiðband
Hetta skjal greiðir frá viðskiftatreytunum fyri vinnuligt Farbreiðband galdandi frá 13. september 2017. Viðskiftatreytirnar eru sertreytir í mun til Almennu Viðskiftatreytirnar hjá Føroya Tele. Um samsvar ikki er millum hesar viðskiftatreytir og Almennu Viðskiftatreytirnar, eru tað hesar, sum eru galdandi. Har einki verður nevnt í hesum treytum, eru Almennu Viðskiftatreytirnar hjá Føroya Tele galdandi.
Farbreiðband
Farbreiðband eru fartelefonihald, har kundin fær eitt SIM-kort at nýta til teldu/teldil/beinara. Við haldinum fær kundin eina ávísa mongd av GB at nýta um mánaðin. Mongdin av fríum GB minkar, tá kundin tekur upp (upload) ella tekur niður (download) tilfar frá internetinum. Ikki er møguligt at tosa við hesum haldinum.
Serlig viðurskifti
– Fylgjast kann við nýtsluni á Sjálvgreiðsluni og Vinnurúminum hjá Føroya Tele. Eisini ber til at senda sms SAL til 1441 og fáa upplýst, hvussu nógv er nýtt.
– Nýtsla verður takserað fyri hvørji 10 kilobit, sum verða send upp (upload) og tikin niður (download).
– Tá íroknaða datanøgdin er uppi, fært tú eina fráboðan við sms, samstundis sum vit lækka ferðina á internetinum til 64Kb/sek. Hóast ferðin lækkar, fært tú kortini brúkt internetið til tey
mest átrokandi ørindini, so sum at lesa teldupost. Ongin avrokning er fyri data, tá íroknaða datanøgdin er uppi og ferðin er sett niður.
– Evropa er at skilja sum hesi.
– Sjálvvirkandi kunning verður send, tá umleið 80% av mánaðarligu upphæddini er nýtt, og aftur, tá øll íroknaða nýtslan er nýtt. Kunningin verður send umvegis SMS til SMS-innbakkan
hjá Farbreiðbandshaldinum. Tað ber eisini til at stovna eina eyka SMS-fráboðan á eitt fartelefonnummar hjá Føroya Tele.
– Føroya Tele átekur sær ikki ábyrgd av at hava eftirlit við ella ábyrgd fyri, hvørjar upplýsingar, kundin fær atgongd til umvegis tænasturnar.
– Verður dáta tikið niður umvegis tænastuna, er møguleiki fyri, at skipanir verða fongdar við virus. Føroya Tele kann ikki ábyrgdast fyri slíkt og hevur onga ábyrgd fyri møguligum skaðum
og beinleiðis ella óbeinleiðis tapi, tænastan kann hava við sær.
Brekfráboðan
Miðað verður ímóti at rætting av breki er byrjað innan 3-5 dagar frá tí, at Føroya Tele hevur móttikið eina brekfráboðan frá kundanum. Arbeiðstíðin er frá kl. 8.00 til kl. 16.00 gerandisdagar. Fráboðast kann á tel. 809047 alt samdøgrið.
Broytingar
Broytingar, ið sum heild eru til fyrimuns fyri kundan, kunnu setast í verk beinanvegin og uttan aðra ávaring frammanundan. Aðrar broytingar, við undantaki av príshækkingum smb. §6 í Almennu
viðskiftatreytunum, kunnu setast í verk við minst 1 mánaða ávaring til eitt mánaðarskifti.


text:
Talgildingin sníkir seg inn í shippingvinnuna
Sum ein av seinastu vinnunum byrja
shippingvinnan og bingjureiðaríini við talgilding í arbeiðinum. Nýtslan av
“kunstigum intelligensi” sum mannleys skip liggur kortini nakað langt frammi í
tíðini.
Sum heimsins
størsta bingjureiðarí verður vanliga hugt væl eftir, hvørjar avgerðir Maersk
Line tekur og hvørjar ætlanir felagið hevur. Tað var til dømis Maersk Line, ið
byrjaði við risaskipunum sum triple-E røðini, ið ikki leingi vóru heimsins
størstu skip, tí kappingarneytarnir apaðu sær eftir teimum, og fóru eisini
undir at smíða velduga stór skip.
Somuleiðis er tað
við talgildingini, sum nú byrjar at síggjast í shippingídnaðinum og serliga hjá
bingjureiðaríunum, sum mangan eru fremst í tøkniligu menningini í skipaferðsluni.
Uttanfyri
shippingheimin kunnu fólk spyrja, um bingjuídnaðurin, altso reiðarír og
havnafarstøðir kring um í heiminum framvegis nýta analoga útgerð. Svarið er
bæði-og. Tí ein stórur partur av tí samskifti, sum í dag er millum reiðaríir og
viðskiftafólkini, er ógvuliga “old school”, analogt ella umvegis telefon.
Tá tað kemur til
veruligan “kunstigan intelligens”, har hugsað verður um manntóm handilsskip,
sum t.d. sigla uttan stýrimann, skulu vit ivaleyst nakað langt fram í
framtíðina, serliga um vit tosa um havgangandi skip.
Aftur her er tað
Maersk Line, sum hálar í talgildingina innan stóran part av heimsins kanska
størsta ídnaði, bingjuídnaðinum. Nú skal talgildingin endiliga takast í brúk av
álvara.
Kelda:
Shippingwatch


text:
Ormverur eta nógv, rættiliga nógv. Hvønn dag eta tær fleiri ferðir sína egnu vekt. Tað er tí, tær vaksa so skjótt.
Umleið eina ferð um vikuna verður húðin á orm veruni ov trong, tí hon veksur so skjótt. Tí má orm veran skifta ham.
Gamla húðin skrædnar oman eftir bakinum, og nýggj húð er undir. Í fyrstani er nýggja húðin bleyt og rúmlig, men skjótt verður hon eisini ov lítil, og ormveran má tí aftur skifta ham.
Flestu firvaldaormverur skifta ham fýra ferðir. Tær kunnu tó fáa aðrar litir og mynstur.


text:
Heilsufótbóltur
TB | 15/04/15
Her er ein kunning um nýggja átakið “Heilsufótbóltur” sum vit hava tilmelda okkum til, í samstarv við FSF og Fróðskaparsetur Føroya.
Heilsufótbóltur (fótbólt fitness) er á veg fram kring allan heimin, og eitt nú í Danmark eru í dag umleið 300 feløg, sum bjóða almenninginum hendan møguleikan.
Í stuttum kann sigast um endamál og skipan av heilsufótbóltinum:
- At hann skal vera við til at bøta um fólkaheilsuna í Føroyum. Gransking vísir eisini, at fótbóltsspæl hevur jaligari árin enn renning, svimjing og venjing í heilsmiðstøðum.
- At hann skal fáa vaksin/tilkomin fólk, eldri og yngri, kvinnur og menn, at venja og spæla fótbólt 2-3 ferðir um vikuna. Ikki minst tey, sum frammanundan hava lítlar royndir frá fótbóltinum.
- At gera ymsar kanningar/testir av luttakarunum 2-3 ferðir í árinum.
- FSF útvegar felagnum ymsan útbúna og venjingartilfar til venjingina.
- Felagið útvegar tíð á vøllinum við Stórá, 3 ferðir um vikuna, 1 tíma hvørja ferð.
Nærri kunning um tíðir o.a., kemur tá átakið ferð í gongd um stutta tíð.
Við vón um góða undirtøku.
Tvøroyrar Bóltfelag


text:
Flýggjaði fangin: Skaale setir Pape eina røð av spurningum
politikkur24-04-2017 - 20:00 - Jóanis Nielsen
- Fangin, sum flýggjaði, er bara enn eitt ítøkiligt dømi um, at viðurskiftini á hýsa fangum í Føroyum ikki eru nøktandi, sigur Sjúrður Skaale, sum tí hevur sett danska løgmálaráðharranum, Søren Pape Poulsen, eina røð av spurningum um málið.
Viðurskiftini í Mjørkadali komu aftur á breddan í farnu viku, tá ið ein fangi gjørdi sær dælt av illfýsna veðrinum og megnaði at flýggja undan vaktarfólkinum. Fangin varð funnin aftur rættiliga skjótt og er nú sendur til Danmark at sita dómin.
- Eins og aðrir polikarar havi eg verið í Mjørkadali og fingið eitt gott innlit í viðurskiftini. Og tey eru ikki í ordan. Tilboðini til fangarnar eru ikki nóg góð, manningin er ov fáment, bygningurin er ov langt burturi, og ov ymisk sløg av fangum sita saman.
- Nú mugu vit fáa greiðu á, hvat danska stjórnin, sum varðar av hesum málinum, ætlar sær at gera, sigur Sjúrður Skaale, fólkatingslimur fyri Javnaðarflokkin, sum tí hevur sett danska løgmálaráðharranum ikki færri enn fimm spurningar um málið.
- Endamálið hjá mær er at varpa ljós á trupulleikan yvirfyri donsku stjórnini. Tí havi eg spurt um alt frá ítøkiligu viðurskiftini í Mjørkadali og til, hvørjar ætlanir stjórnin hevur við málinum í sambandi við komandi fíggjarlógina.
Sjúrður Skaale hevur fleiri ferðir áður tikið upp spurningum um umstøðurnar í Mjørkadali - bæði við undanfarnu og sitandi donsku stjórnina.
- Hetta hevur havt við sær, at ávísar ábøtur eru gjørdar, men samanumtikið er ov lítið ítøkiligt komið burturúr. Nú vóni eg at stjórnin tekur væl ímóti spurningunum og lýsir teir á ein hátt, sum vit kunnu arbeiða konstruktivt víðari við, sigur Sjúrður Skaale.


text:
Í sambandi við, at arbeiðið at byggja nýggjan miðnámsskúladepil verður boðið út í summar, verður í næstum hildin ein kunningarfundur fyri byggivinnuna, har Landsverk m.a. fer at greiða frá um útbjóðingargongdina og tíðarætlanina.
Kunningarfundurin verður hildin týsdagin 31. maj kl. 13.00 á Hotel Føroyum.
Limir í Føroya Arbeiðsgevarafelag og Føroya Handverksmeistarafelag, sum ynskja at luttaka, verða vinaliga bidnir um at boða frá luttøku á industry@industry.fo
ella á tlf. 309900 í seinasta lagi fríggjadagin 27. mai.


text:
Orð: Francis Bottome
Lag: William B. Bradbury
Týtt: Victor Danielsen
1. Áh, himmalska sæla! Tú, Jesus, ert mín;
nú óttin er burtur, tí eg eri tín;
í fullari vissu við sælastu troyst
eg syngi um frelsu, tí sál mín er loyst!
Niðurlag:
Áh, syng um hans kærleika,
syng um hans kærleika,
syng um hans kærleika,
kærleika hans!
2. Áh, himmalska sæla, áh, frelsandi blóð!
Hvør søkkir mín sál seg nú djúpt í ta flóð!
Hin streymurin reyði, hann tváaði meg,
so reinur, áh, Gud, fyri tær standi eg!
3. Áh, himmalska sæla, áh, gleði fullgóð!
Hvørt sálarsár grøðir tað, Frelsarans blóð,
hvørt sorgarfult hjarta hjá honum fær troyst,
har hvíla í friðarleys bróst verður oyst.
4. Áh, Jesus, tú krossfesti, æran er tín,
at lívið og friðurin, náðin er mín!
Úr deyðanum loystur, við lívi í pakt
eg lovi tíns kærleika frelsandi makt.


text:
Tíðindaskriv
12.05.2017 - 23:05
Ítróttur > Ítróttur > Borðtennis
Føroysku kvinnurnar hava í kvøld vunnið gull í liðkappingini í millumtjóðakappingini har Grønland, Ísland og Føroyar luttaka.
Borðtenniskappingin fór av bakkastokki í Hoyvíkshøllini í dag kl. 14.30.
Henrietta Nielsen, Anna Mikkjalsdóttir og Durita F. Jensen kveistraðu alla mótstøðu til viks og vunnu gull sannførandi. Føroyar vunnu allar dystirnar, 4-1 móti Íslandi, 4-1 móti Grønlandi 1 og 4-1 móti Grønlandi 2.
Hinvegin endaðu øll hini liðini fullkomiliga jøvn - tey vunnu ein dyst hvør 3-2, taptu ein dyst hvør 2-3, og øll taptu við somu dystarstigum móti Føroyum. Tað vil siga, at øll endaðu við settmuninum 6-9! Sera sjáldsamt - og so máttu dómararnir fara inn í hvønn eistakan innanahýsis dyst hjá hesum trimum liðunum. Við fyrivarni, so vinnur Grønland 2 silvur, Grønland 1 bronsu og Ísland endar við svartaperi. Men hetta skal eftirhyggjast við frískum eygum í morgin.
Um hetta verður endaliga støðan, so hevur ein føroyingur vunnið silvur, tí Grønland 2 varð mannað við tveimum grønlendingum og so Elinborg Nygaard úr Føroyum. Tríggir leikarar eru á hvørjum liði og soleiðis sluppu allar kvinnurnar at luttaka í liðkappingini. So gull og silvur til Føroyar!
Í liðkappingini hjá monnum restar eitt umfar í. Grønland 1 liggur á odda og fer helst við gullinum. Føroysku menninir berjast um ikki at enda á aftasta plássi - eitt sindur frá heiðursmerkjunum. Seinasta umfarið í liðkappingini hjá monnum verður avgreitt ímorgin kl. 0900.
Kappingin heldur fram ímorgin við tvímansleiki hjá kvinnum, blandaðum tvímansleiki og einmansleiki hjá kvinnum. Somuleiðis fara menninir at avgreiða tvímansleikin.
Finalurnar verða sunnudagin kl. 1500 í Hoyvíkshøllini - liðkappingin undantikin.
Tíðindaskriv frá Borðtennissambandi Føroya


text:
Onnur inntøka - fólkapensjón
Viðbótin verður ávirkað av inntøku, sum pensjónistur møguliga hevur við síðuna av pensjónini. Sum inntøka verður roknað skattskyldug inntøka og kapitalvinningsinntøka, herundir rentuinntøka, inntøka av parta- og lánsbrøvum og annað.
Pensjónin verður ikki lækkað, um ársinntøkan er niðanfyri kr. 60.400 (í 2011), ið er sonevnda frádráttarfría inntøkuupphæddin. Henda upphædd verður, sum aðrar upphæddir, javnað á hvørjum árið eftir lóg um áseting og javning av almannaveitingum.
Sum inntøka hjá einum giftum pensjónisti verður roknað helvtin av inntøkuni hjá báðum hjúnafeløgunum tilsamans.
Tað er altíð ársinntøkan, sum liggur til grund fyri lækking av viðbótini. Høvuðsreglan er, at tað er uppgjørda skattskylduga inntøkan vm. annað árið fyri, sum liggur til grund fyri útrokningini av lækkingini. T.d. er tað inntøkan í 2009, sum liggur til grund fyri útrokningini av pensjón í 2011.
Pensjónin verður tó fyrsta árið útroknað eftir mettari ársinntøku, um inntøkan hjá umsøkjaranum broytist í sambandi við, at hann verður pensjónistur.
Í førum, har inntøkan broytist aftaná at ein er blivin pensjónistur, t.d. tí pensjónisturin gevst at arbeiða ella fer niður í arbeiðstíð, kann Almannaverkið í staðin rokna pensjónina út frá tí ársinntøku, sum mett verður, at pensjónisturin kemur at fáa frameftir.
Er ársinntøkan hjá pensjónistinum hægri enn kr. 60.400 lækkar viðbótin við 60% av teirri inntøku, sum er omanfyri frádráttarfríu inntøkuupphæddina.
Dømi:
Stakur fólkapensjónistur hevur eina ársinntøku á kr. 90.000 Árliga viðbótin hjá honum verður lækkað við
t.v.s. kr. 17.760 um árið, sum skal dragast frá fullu árligu viðbótini, sum er 38.268. Útgjaldið verður (38.268-17.760) = kr. 20.508 um árið ella kr. 1.709 um mánaðin.
Dagført tann 06-09-2013


text:
Hey og vælkomin!
Tað gleðir meg, at tú ert her 🙂
Henda síðan er gjørd við tí fyri eyga at luta egi tilfar, sum eg brenni fyri sum menniskja, kristin og prestur.
Okkurt er beinleiðis knýtt at tænastuni sum prestur og kann tað tilfarið tí kennast at vera í samanhang við okkurt, ið gongur frammanfyri. Annað tilfar stendur meira einsamalt og kann lesast leyst frá øðrum.
Eg leggi meg eftir at skriva so einfalt og greitt sum gjørligt uttan at taka nakað fyri givið hjá tær, sum lesur. Bæði tú og eg eru menniskju og hava sostatt ein felagsnevnara í júst tí. Tað er grundarlagið fyri hetta samskiftið.
Lat meg endiliga hoyra, um tú hevur nakað uppá hjarta, sum tú vilt luta við mær. Tú skalt vera vælkomin at skriva mær teldupost.
Eg vóni, at tú verður hangandi á hesi síðuni og lesur okkurt, sum tú fært nakað burturúr inn í títt egna lív.
Alt tað besta,
Derhard


text:
Eftir at HUXA skýrir MFS at vera burturvið, oyðslutt og merkt av óvitsku, føla vit okkum noydd at vísa ákærunum aftur. (Les greinina her)
Burturvið?
Sambært HUXA (
Fólkaflokksungdómur) er tað burturvið at finnast at lækkandi ferðastuðli, dýrari lánum og veitingum, sum ikki taka hædd fyri inflatión. Hetta tí at Føroyar eru mest framkomna landið í heiminum innan stuðul til lesandi. Hetta passar heilt einfalt ikki. Tað eru ikki Føroyar, sum veita teimum allarflestu føroysku lesandi stuðul, tað er Danmark.
Vit finnast somuleiðis ikki at tí, at ferðastuðulin verður lækkaður. Vit finnast at, at ferðastuðulin lækkar eins nógv hjá øllum, tí at “tað ber til” hjá lesandi í Danmark at fáa bíligar túrar heim. Hví skal stuðulin t.d. lækka hjá fólki uttanfyri Danmark, tá tað í teimum allar flestu førunum kostar meira at koma heim, enn stuðulin tey lesandi, sambært uppskotinum, fáa?
Seinastu kanningarnar siga okkum, at bara ein fjórðingur av teimum lesandi siga seg ætla at koma aftur til Føroyar. Tí eiga vit at gera alt vit kunnu, fyri at tryggja okkum at tey varðveita sambandið við Føroyar. At gera minni, tað eigur ikki at vera ein møguleiki. Tað Føroyar í løtuni gjalda fyri tey allarflestu, sum eru farin undir hægri lesna, er 5.000 krónur um árið. 25.000 krónur fyri ein føroying, sum kemur aftur við eini master, er einki afturímóti tí, sum onnur lond vit vanliga samanbera okkum við gjalda.
Oyðsl? Tá tað snýr seg um nullvøksturin í almennu fyrisitingini, hevur HUXA heilt einfalt misskilt tað vit siga. Vit hava einki ímóti, at embætisverkið skal spara, eins og vit einki høvdu havt ímóti, at embætisverkið bleiv størri. Hetta hevur MFS sum felagsskapur fyri so vítt onga meining um. Tað vit finnast at er, at politiska skipanin bara sigur: “Nullvøkstur! Antin siga vit fólki upp, ella eisini sleppur lønin ikki at vaksa”, heldur enn at hyggja eftir, hvat í almennu fyrisitingini vit kunnu spara burtur, hvørjum vit ið hvussu so er hava brúk fyri, hvørjar minni neyðugar skipanir vit hava, ella hvar bygnaðurin er óneyðuga dýrur.
Bara at spara fyri at minka tølini – uttan raðfesting – hevur bara við sær, at antin verður arbeiðsbyrðan tyngri hjá teimum sum eru eftir, ella verður lønin minni í mun til onnur lond, sum kann hava við sær at uppaftur færri at flyta heimaftur.
Óvitska? MFS hevði ikki kent seg noytt at tala at, um vit vóru sannførd um, at minni stuðul til lesandi er føroyska samfelagnum at gagni. Trupulleikin har er bara, at Føroyar spara serstakliga lítið við hesum tiltaki, um ein samanber við aðrar alternativar møguleikar. Beinleiðis og óbeinleiðis studningurin til fiskivinnuna, veruligar reformar innan embætisverkið, hægri skatt/gjøld, stigvíst at lækka almennu pensjónina, rationellari skúlabygnað ella eldraverk... Har er ein hópur av møguleikum, sum øll vita eru har. Trupulleikin er bara, at avgerðirnar antin verða skotnar út í framtíðina ella goymdar burtur.
Tað sum MFS eftirlýsir, er at tað ber til at siga, hvør politikkurin er í Føroyum, hvar lesandi og hægri útbúgving sum heild passa inn og hvør ætlanin við politikkinum er.
Við kvøðu, Aðalráðið.


text:
Krikkont (lat. Anas crecca L; da. Krikand) — summstaðni av misgáum kallað stikkont — er góð at kenna av tí, at hon er so lítil. Steggin tapir einki fyri villdunnusteggjanum í vakurleika, heldur er hann at vinna. Høvdið omaná og tað mesta av hálsinum er reyðbrúnt. Á hvørjum vanganum og haðani langt oman á hálsin er ein stórur fagurt glitrandi grønur litur. Kroppurin er rondutur av fínum svørtum og hvítum strikum, og spegilin er bjart grønur. Bøgan líkist mest villdunnuni, men hevur grønan spegil. — Nú á døgum er tað sera sjaldan at finna krikkantarreiður her í Føroyum. Eggini eru nógv, 8—10 siga teir. Dúnungin er littur sum villdunnuungi. Reiðrið ger hon sær altíð har, sum vatn er høgligt at koma í.
Úr: Mikkjal á Ryggi: Fuglabókin, Dýralæra II. 1951.
Antarsløgini kennast frá gásunum av tí, at tey eru smærri á vøkstri og meira lágføtt. Á øllum teimum eru steggin og bøgan mestu tíðina á ári sera ólík á liti; men í klekingartíðini og eitt sindur longur út kunna tey vera so lík, at tey kennast ikki at.
Soleiðis eru teir kallaðir, tí teir hava fitjur, tað er húð, sum er millum tærnar og ger fótin góðan at svimja við. Og øllum fitjufuglum dámar væl á blotanum; summir halda seg helst á vøtnum og í áum, men teir flestu liva sína mestu tíð á sjónum. Fjøðurin er tøtt, og teir smyrja hana við feitum, so vatn rínur ikki við hana. — Til er eitt ótal av sløgum, og til at lætta yvirlitið á teimum verða tey her sett sundur í bólkar og ættir.


text:
Elevatorar
Elevatorar eru innbygd teknisk hjálpartól, sum eru ætlað til at flyta fólk og/ella góðs millum hæddir í bygningum.
Harumframt eru fleiri sløg av lyftitólum, sum eru ætlað til at hjálpa við flutningi av fólki við rørslutarni.
Serstøk kunngerð er galdandi fyri innrætting og nýtslu av elevatorum, sí kunngerð um lyftir v.m. (elevatorar)
Nýggir elevatorar til flutning av fólki og/ella góðsi, sum verða settir upp, skulu fráboðast Arbeiðs- og brunaeftirlitinum, soleiðis at Arbeiðs- og brunaeftirlitið kann gera uppsetingareftirlit. Er elevatorurin innrættaður í tráð við galdandi reglur, verður hann góðkendur til rakstur í 2 ár. Sí fráboðanarskjal.
Eftirlit
2. hvørt ár ger Arbeiðs- og brunaeftirlitið eftirlit við góðkendum elevatorum fyri at tryggja, at teir verða hildnir í lógarkravdum standi og regluliga verða eftirhugdir av einum løggildum virki.
Um elevatorurin enn er í kravdum standi, verður góðkenningn longd í 2 ár afturat.
Yvirlit yvir løggild virkir:


text:
Lítla bygdin Mechrey í Kambodja er eitt fátækt samfelag eins og mong onnur smá samfeløg í landinum. Ein munur er kortini, og hann er, at henda bygdin er sett saman av timburflakum, ið eru surraðir saman.
Vibol hevur búð í bygdini, síðan hon var 11 ára gomul. Hon giftist Tin, tá ið hon var 16 ára gomul, og tey eiga trý børn.
Rúmið, tey búgva í, er lítið, og har eru eingir veggir. Trægólvið er rotið, og í regntíðini rennur vatn inn í rúmið. Av hesum eru børnini ofta sjúk.
Tin fiskar hvønn dag og selur allan fiskin, men peningurin røkkur einans til rís og heilivág.
Vibol og Tin hava verið kristin í tvey ár. Tá ið bíbliufelagið í Kambodja vitjaði hesa flotbygdina, fingu tey eina Bíbliu, sum tey eru ómetaliga glað og takksom fyri.
”Bíblian hevur lært meg at seta mál fyri framtíðina. Sjálvt um eg eri fátæk, er Gud ikki fátækur. Eg veit ikki, hvat framtíðin hevur at bjóða, men eg seti álit mítt á Gud,” sigur Vibol.
Vibol hevur ongantíð lært at lesa, men hvønn dag lesur Tin eitt stykki úr Bíbliuni fyri familjuni.
”Konuni og børnunum dámar sera væl, at eg lesi fyri teimum. Tey elska at hoyra søgur úr Bíbliuni,” sigur Tin.
Bíbliufelagið í Kambodja ætlar at hava eitt lesiskeið í bygdini. Tá kann Vibol eisini læra seg at lesa. Hesa avbjóðing dámar henni væl, tí so kann hon lesa sjálv í Bíbliuni.
Ásbjørn Jacobsen umsetti


text:
Føroyameistaraheitið í sjavs 10. – 13. juni
Tað at koma umborð á Norrönu at spæla sjavs, er vorðin fastur táttur hjá sjavsspælarum úr øllum landinum. Á ferðini verður kappast um føroyameistaraheitið í sjavs, og umframt hetta, eru vinningarnir nógvir og góðir.
Upplivið hugnaliga dámin umborð. Her kunnu tit veruliga taka tykkum av løttum millum kappingarnar við einum góðum bita á eini av okkara frálíku matstovum - einum tíma í heita pottinum saman við kappingarneytum ella makkara. Um kvøldarnar er upplagt at hugna sær í nýumvældu Naust café/barr, við góðum livandi tónleiki – Innkeypsmøguleikan hava tit í taksfree-handlinum við stóra úrvalinum.
Tá Norröna leggur at bryggju í Hirtshals týsmorgun, bjóða vit tykkum útferð við bussi til gongugøtuna í Hirtshals. Her ber til at hugna sær á eitt nú matstovum, í handlum ella á café.


text:
Vísindavøkublaðið 2017 í hvørt hús og á netinum
Tilfeingi er evnið á ársins Vísindavøku, sum er tann 10. í røðini. Mikudagin verður eitt serligt Vísindavøkublað borið út hvørt hús í Føroyum saman við Sosialinum. Blaðið kann eisini lesast í pdf-útgávu her
Í blaðnum eru m.a. greinar um granskingina hjá Paulu Gaard av bókaummælum, um ílegugreiningar sum Sunnvør Klettskarð í Kongsstovu ger av sild, og um, hvussu Eyðfinn Magnussen heldur, at leikvísindi kunnu hjálpa granskarum. Her er samrøða við Tórheðin J. Jensen, sum heldur, at íborin vitan skal gagnnýtast betur. Eisini er samrøða við Jacob Eli Olsen, lærara, sum heldur, at Landsroyndirnar køva áhugan hjá børnum at granska. Kári Sólstein sigur frá, hvussu honum fámar at skeikla fatanina hjá fólki.
Nakrir granskarar siga frá, hvønn týdning fíggjarstuðul til granskingarverkætlanir teirra hevur havt fyri teirra starvsleið. Umrframt hetta er ymiskt um undanfarnar Vísindavøkur og skráin fyri komandi Vísindavøkuna.
Vísindavøka á ferð bæði suður og norð
Í hesum døgum eru fyrilestrar kring alt landið í átakinum Vísindavøka á ferð, sum er skipað á triðja sinni. Tilsamans eru fleiri enn 50 fyrilestrar í tíðarskeiðnum 13.-28. september. Skráin sæst her Eisini ber til at fylgja við á okkara Facebook síðu
Vísindavøkan verður 29. september
Við evninum Tilfeingi sum felags evni fer granskingarumhvørvið at bjóða almenninginum á Vísindavøku 29. september frá kl. 8 á morgni til kl. 18 í Reinsarínum, Perluni og á Perlutorginum. Her verður høvi at hoyra, síggja, smakka, lukta og royna ymiskt, sum hevur samband við føroyska gransking. Eisini eru 13 stuttar framløgur um alt frá skerpikjøtsbakterinum og tara, hjartasjúkum og tarmbruna til trúgv, tøgn og talufrælsið.
Vísindavøkan er sprotin úr europeiska tiltakinum Researchers' Night, sum fer fram sama dag í fleiri enn 300 europeiskum býum.
Øll tiltøkini eru almenn og ókeypis.


text:
13. Mai 2010
Einkultstartur 29,0 km – Tórshavn – Kaldbak – Tórshavn Í besta veðrið Kristi Himmalferðardag, bleiv 2. teimur av súkklukappingini Etika kup súkklaður. Kappingin var einkultstartur. Teinurin er 29,0 km langur. Úr Tórshavn til Kaldbaks og aftur til Tórshavnar. Tilsamans 8 luttakarar vóru við....
11. Mai 2010
Torkil Veyhe vann 1. kappingina av 5 í Etika Cup 2010 Etika Cup 2010 80km - Runavík, Eiði, Gjógv, Runavík Bólkur A Nr. Navn ...
29. Apr 2010
Leygardagin 10. apríl skipaði Tórshavnar Súkklu Felag fyri fyrsta parti av vár-cupkappingini 2010. Kappingin var ein fjallasúkklukapping, og bleiv súkklað á rossagøtunum, frá ríðingabreytini í Markangili til fjósini í Havnadali og heimaftur. Teinurin bleiv súkklaður 5 ferðir, tilsamans 27 km. Allir 7 súkklararnir fylgdust...
12. Apr 2010
Halló tit øll! Nú fara vit aftur at súkkla. Vit byrja í morgin. Í ár verður vant í apríl. mai, juni, juli og august mánaði .Tey, ið venja móti Ironman eru eisini við. Vit møta við Svimjihøllini mánakvøld og tórskvøld kl 18.00. At...
05. Apr 2010
Tórshavnar Súkklufelag, aðalfundarfrágreiðing 3. mars 2010 kl. 19:00 Staður: Hotel Tórshavn Limir uppmøttir: 13 Eftir at orðstýrari og skrivari vóru valdir, byrjaði aðalfundin sum fyriskirva í lógum felagsins. 1. Formaðurin greiðir frá farna ári. Av tí at ongin aðalfundur hevði verði í 2009,...
05. Mar 2010
Hey tit øllHavi havi fingið fatur í einum tilboði frá bikebuster uppá súkkluklæðir til okkum við TSF logo. Tað er viðheftur ein lsitið at bíleggja eftir, umframt vegleiðing til støddir á klæðinum og myndir, ið vísa hvussu tey koma at síggja út. Merki á...
03. Mar 2010
Aðalfundur felagsins verður mikukvøldið 3. mars kl 19:00 í Sigmundarstovu á Hotel Tórshavn. Skrá sambært lógum felagsins. Tórshavnar Súkklufelag ...
02. Mar 2010
- Ítróttur fyri børn og ung. Í vár vera tvey skeið av hesum slag. Eitt verður 19. og 20. mars 2010 og eitt 26. og 27. mars 2010 - bæði í ÍSF-húsinum í Havn. Byrjað verður fríggjakvøldið kl. 18.00 til 22.00 og leygardagin er...


text:
Umseting úr einum máli í annað ber ikki til orð fyri orð, heldur ikki setning fyri setning, um væl skal vera. Klassiski týðari okkara, Tróndur Olsen, dugdi. Eitt dømi, sum vert er at greina út í æsir (men stundir ikki eru til her), kann vera hetta úr Nornagesti:
"En sværm af børn fyldte op på bopladsen, hvor de blev jaget fra den ene ende til den anden af mændene - som det besværlige folkefærd, de var."
- Týðingin hjá Tróndi er:
"Ein riðil av børnum renslaðist um bygdina, altíð til ónáðir hjá monnunum, sum sjúgvaðu hesar ómagarnar úr einum horni í annað."
Í hesi týðingini er ikki bara skift um orð, men eisini um drúgvar setningsliðir og heilar setningar, so at "det besværlige folkefærd" verður "ómagar - altíð til ónáðir"; "jaget ... af mændene" er "monnunum, sum sjúgvaðu".


text:
Innbjóðing til steypakapping 26. mei
Skráin:
- kl. 11.00 – Steypakapping
- kl. 14.00 (uml.) – steðgur og ábit
- kl. 14.00 (uml.) – atkvøtt verður um Ársins Telvara og Ársins Stjørnuskot
- kl. 19.00 (uml.) – Talv Gallaveitsla. M.a. verður Ársins Telvari, Ársins Stjørnuskot kosin.
Kappingarreglur:
Hvørt lið verður mannað við 6 telvarum. Loyvt er at hava tveir skiftistelvarar á hvørjum liði. Smærri feløg kunnu leggja saman eftir avtalu við TSF. Feløg kunnu luttaka við fleiri liðum.
Í kappingartalvuni verða liðini skipaði sambært úrslitinum frá Steypakappingini 2017, soleiðis, at fremstu liðini møtast síðst í kappingini. Harafturat verða innanhýsis dystir ímillum lið úr sama felag avgreiddir skjótast til ber í kappingarskipanini.
Kappingin fevnir um 9 umfør, ið verða telvaði við 10 min +5 sek/leik umhugsunartíð til hvønn.
Stendur á jøvnum, tá um nr. 1, 2, 3 umræður, er galdandi:
- Innanhýsis dystur
- Dupult-umfar: Snartelving (3 min +2 sek/leik í part til talvið)
- 1. borð hjá liðunum: Dupult snartalv og síðani sudden-death, har hvítur hevur 4 +2 min. og svartur 3 +2 min. og har kravið er sigur til hvítan
Virðislønir
Steyp til vinnarin og medaljur eru til nr. 1, 2 og 3.
Tilmelding
Tilmelding fer fram á tlf. 22 14 22 (TSF) . Tilmeldingarfreistin er 23. mei 2018. Kostnaðurin er kr. 250 fyri hvønn telvara. Fyri onnur áhugaði er kostnaðurin kr. 300. Feløgini rinda upphæddina til TSF við flyting áðrenn kappingina á 6460 155.370.6. Um feløg ynskja at gjalda kontant, skal boðast frá hesum tá ið meldað verður til.
Telvað verður: Úti á Bakka 12, Sandavágur
Takið lógvatak – og haldi fast – um forkunnuga talvtiltakið !
Við talvkvøðu
TALVSAMBAND FØROYA


text:
Magnus Skæling, navnabroyting frá Joensen, varð føddur á Skælingi í 1891. Sín barnalærdóm fekk hann í heiminum, var veturin 1910/11 á Føroya Fólkaháskúla í Tórshavn og seinni ein vetur á Askov háskúla í Danmark.
Magnus Skæling kom mest at arbeiða innan føroyskan handilsskap; eitt skifti var hann bókhaldari, annað skifti ferðasølumaður og fór so í 1930 undir egið handilsvirki, sum hann rak saman við konuni til 1969.
Magnus var bókmentahugaður maður, sum alt frá ungum árum las heimsbókmentir - longu í 1. bindi av »Varðanum«, 1921, greiðir hann í grein føroyingum frá Rousseau, seinni, í fimti- og sekstiárunum, læt hann »Glugganum« fitt av tilfari. 1 1951 komu nakrar av yrkingum hansara út í savninum »Hugskot«.
Hann doyði í 1973.
Úr: Árni Dahl: Bókmentasøga I-III. Fannir. 1980-83.


text:
- Tíðindi, mentan og ítróttur
12,8 milliardir til donsku verjuna
Danska stjórnin vil geva donsku verjuni 12,8 milliardir krónur aftrat, komandi seks árini, tað skrivar dr.dk.
Tað stendur í uppskotinum hjá stjórnini um nýggja semju um verjuna.
Í løtuni kostar verjan 22 milliardir krónur um árið, og avtaluuppskotið hevur við sær, at fíggingin til verjuna í 2023 verður 4,8 milliardir hægri enn í dag.
Lars Løkke Rasmussen, forsætisráðharri, segði á tíðindafundi í gjár, at hóttanin móti Danmark er størri enn fyrr, og tað er orsøkin til at neyðugt er at brúka nógv meira pening uppá verjuna.
Á tíðindafundinum vísti Claus Hjort Frederiksen, verjumálaráðharri, á, at tað serliga er Russlandn sum er vorðin ein størri hóttan.
Russland ger hernaðarvenjingar, og setur upp rakettir upp, millum annað í Kalliningrad, sum kunnu røkka til Keypmannahavnar, Stockholm og Baltralondini - og tað mugu vit fyrihalda okkum til, sigur Claus Hjort Frederiksen.
Nýggja semjan um verjuna leggur sostatt í størri mun enn fyrr dent á hóttanini ímóti Danmark og Natolondunum Polen og Baltralondini.
Avtalan skal eisini verða við til at styrkja Nato í mun til hóttanini frá Russlandi. Millum annað er ætlanin at hava eina brigatu uppá 4000 fólk, sum kann verða til reiðar at sendast út á altjóða missiónir.
Sí eisini


text:
Hendan síðan er til tey, sum hava keypt sær verkstovu og fingið bíleggingarnummar.
Hevur tú ikki keypt tær verkstovu, so skal tú keypa HER
Tað er avmarkað pláss á verkstovunum, so bílegg í góðari tíð.
Ert tú ikki greið yvir, hvørja verkstovu tú skalt velja, hygg so HER
Verkstovurnar eru frámerktar við nr.
Legg til merkis!
Fyri at kunna bíleggja verkstovu skalt tú hava hetta skjalið (sí bíleggingarnr.).
Ein verkstova er 3 tímar og er frámerkt við einum nr.
Ein dupult verkstova er 2x3 tímar, = 6 tímar og er frámerkt
við tveimum nr.
Tilmeldingin til verkstovurnar er bindandi og kann ikki broytast.
Umbið verkstovu niðanfyri.
Set flugubein í tær verkstovurnar tú velur tær.


text:
Arbeiðsformaður til Porkeris kommunu.
Porkeris kommuna søkir eftir arbeiðsformanni at arbeiða fulla tíð.
Arbeiðsuppgávur:
Undir leiðslu og neyvum samstarvi við borgarstjóran, fyriskipar og røkir arbeiðsformaðurin
m.a. hesar uppgávur:
•
Dagligu leiðsluna av viðlíkahaldi av kommunalum bygningum og ognum, m.a
skúlavørður, vatnverkið.
•
Dagligu leiðsluna av vatnleiðingum, spillivatnsleiðingum, fríðkan av økjum, t.d.
kirkjugarðin, minnisvarðan o.a., viðlíkahald av vegum og gongubreytum o.a.,
sum heild at halda bygdina reina.
•
Hava ábyrgdina av amboðum, og at øll brand- og bjargingarútgerð er dagførd.
Persónligir eginleikar:
•
Vit ynskja, at tú er røkin, málsøkin, fyrikomandi, dugir væl at fara við starvsfeløgum
og viðskiftafólkum.
•
Dugir væl at skipa fyri, arbeiða sjálvstøðugt og taka avgerðir.
Fakligir eginleikar:
•
Vit ynskja at tú hevur viðkomandi fakligan kunnleika og møguliga arbeiðsroyndir á
omanfyri nevndu økjum.
•
Skal verð handaligur og hava góð samstarvsevnir.
•
Teldukunnleiki á brúkarastigi er ein fyrimunur.
•
Hava koyrikort.
Setunarviðurskifti:
Starvið verður at seta skjótast gjørligt og lønt sambært sáttmála við avvarðandi yrkisfelag.
Starvið verður at roknað sum royndartíð tríggir teir fyrstu mánaðarnir. Nærri fæst at vita um
starvið við at venda sær til Porkeris kommunu á tlf. 254430 / 373603.
Umsóknir:
Umsókn við avriti av møguligum prógvum og ella viðmælum og royndum verða at senda til
Porkeris kommunu, Við Á 8, 950 Porkeri ella porkeri@porkeri.fo í seinasta lagi
10.04.2017.
Porkeris kommuna tilskilar sær rætt til frítt at velja millum innkomnar umsóknir ella onga
at taka.
Porkeris kommuna


text:
Jørgin Jacobsen settur sum tekniskur leiðari á JT electric
Vinna21-11-2017 - 21:46 - Jóanis Albert Nielsen
Jørgin Jacobsen er settur í starv sum tekniskur leiðari á JT electric. Hann kemur úr starvi sum maskinstjóri hjá Australska felagnum Sapura Energy, sum virkar innan oljuvinnuna í Australia og Asia.
Umframt at vera útbúgvin maskinsmiðjur og maskinmeistari, so hevur Jørgin royndir innan leiðslu bæði á landi og í frálandavinnuni kring heimin.
- Vit meta at Jørgin er rætti persónurin at leiða starvsfólk okkara innan tekniska øki, so vit kunnu veita fyrsta floks tænastu til kundar okkara í Føroyum og uttanlands, sigur Suni Justinussen, stjóri á JT electric.
Starvið sum tekniskur leiðari er nýtt í JT electric, og Jørgin byrjar í starvinum 1. Januar. Umframt at leiða tekniska øki hjá JT electric, verður Jørgin eisini partur av leiðsluni í felagnum.
35 fólk starvast í JT electric, og fyritøkan er kend fyri nýhugsan og menning av nýggjum vørum til alivinnuna bæði í Føroyum og uttanlands.


text:
Útgivið tann: 12.01.2014
Kervi (Marius Staksberg)
Skrivað hevur: Jógvan Andersen
Orðið kervi er gamalt orð, sum merkir 'eitt lítið bundi av stør, sum er flættað saman í ovara enda'. Í dag munnu fá kenna orðið við hesi merkingini, men heldur við nýggju merkingini 'skipan'. Samansetingar við -kervi eru eitt nú sólkervi við somu merking sum sólskipan og vegakervi við somu merking sum veganet. Orðið, sum er hvørkikynsorð, verður bent sum eitt nú kvæði og endar sostatt við -i í hvør-, hvønn- og hvørjumfalli eintali. Men við hvørt villist tað yvir í ein annan stóran bendingarflokk, sum m.a. fatar um orðið skip. Tað eitur skip í hvør- og hvønnfalli eintali, t.d. Eitt skip liggur við bryggjuna og Eg sá eitt skip, meðan tað eitur skipi í hvørjumfalli, t.d. Eg var um borð á einum skipi. i'ið í endanum á kervi verður so fatað sum hvørjumfalsending og slept í hvør- og hvønnfalli, so vit fáa formin kerv. Men í royndum er i'ið í kervi ikki ein ending, men partur av stovninum, og eigur tí eisini at vera við í hvørfalli og hvønnfalli.


text:
Føroyska liðið hevur fingið glið á aftur við tveimum sigrum í seinastuni. Í dag 3-1 móti El Salvador.
John Rødgård leyp um í dag og helt frí. Kanska vildi hann ikki aftur telva við svørtum. Men tað gekk fínt kortini. Helgi var tryggur. Fekk sett hvíta fólkið væl upp frúgvarmegin í heldur óvanligum sisilianara, vann sær lítlan fyrimun, sum so líðandi varð mentur og útbygdur móti manni við sløkum 2300 í rating.
Jóan Hendrik hevði eitt spennandi talv á øðrum borði. Hann var svartur í fronsku byrjanini. Støðan gjørdist spent á miðborðinum við framrendum hvítum finnum og bindingum á høvuðslinjunum. Okkara maður offraði mann fyri tríggjar finnur, men støðan var framvegis ógreið. Endaspælið gjørdist áhugavert, men brádliga snýtti Jóan Hendrik mótstøðumannin og vann talvið. Gott!
Sjúrður vann aftur í dag. Talvið var fløkt og umleypandi, kanska ikki so væl telvað, eitt skifti tóktist føroyska støðan hættislig, men tað javnaði seg, og tá ið farið var undir endatalvið, hevði Sjúrður fyrimunin og vann trygt. Sjúrður hevur havt eitt fínt OL higartil.
Finnbjørn royndi seg á øðrum sinni í dag. Hann fekk við svarta fólkinum ov lítið burturúr byrjanini og kom at standa heldur kroystur. Møguleikarnir fyri veruligum mótspæli vóru smáir, og tíðliga var líkt til, at her fór tap at vera í hendi.
Føroyar hava nú vunnið seg fram sum nummar 68 í røðini av teimum 180 liðunum í almennu kappingini.
Bosnia-Herzegovina leygardagin
Góða plaseringin ber í sær, at vit fáa harða mótstøðu í áttanda umfari. Mótstøðuliðið er Bosnia-Herzegovina, sum er mannað við fýra stórmeistarum, og er styrkismett nummar 41. Telvarin á 1. borði hevur 2642 í rating, og verður tí stór avbjóðing hjá Helga Dam Ziska.
Bosnia hevur havt góð úrslit á talvolympiadunum. Besta úrslitið er annaðplássið í Moskva í 1994. Tá mannaðu Predrag Nikolic og Ivan Sokolov toppborðini. Teir vóru javnan í Føroyum í 90-árunum, og virkaðu í styttri tíðarskeiðum sum talvvenjarar í Klaksvík og í Havn. Hvørgin er á bosniska liðnum longur. Predrag tykist vera givin at telva á høgum stigi, og Ivan er í dag hollendskur ríkisborgari og hevur í fleiri ár umboðað Holland, men ikki hesaferð.
Toppbrak
Støðan í oddanum eftir sjey umfør er nú tann, at tey bæði liðini, sum eru styrkismett fremst, eru á odda. USA er nummar eitt og Russland nummar tvey. Tey eru styrkismett øvugt. Í morgin møtast tey í sera avgerandi innanhýsis dysti.
Kina, sum er olympiskur talvmeistari frá Tromsø í 2014, tapti í dag 3-1 fyri Onglandi. Michael Adams og Nigel Short tryggjaðu sigurin við at vinna á ávikavist 1.- og 4. borði.
Ellivu umfør eru í alt. Kappingin endar týsdagin.
Dystirnir í Baku í 8. umfari í morgin byrja um middagsleitið. Til ber at síggja alt leik fyri leik á netinum – leinkja sæst á heimasíðu Talvsambandsins www.faroechess.com


text:
Álvarslig ferðsluvanlukka í Havn kravt eitt mannalív
Pressemeddelelse • Jan 26, 2016 17:59 GMT
Í dag kl. 16:08 fekk politiið umvegis alarmsentralin fráboðan um, at ein álsvarlig ferðsluvanlukka var hend á Velbastaðvegnum í Havn.
Ein persónbilur fór á rull frá einum síðuvegi og út á Velbastaðvegin. Ein annar bilur rendi í síðuna á tí rullandi bilinum, har ein ein 57 ára gomul kvinna varð kleimd ímillum hurðina og bilin.
Sjúkrabilur og politiið vóru skjótt á staðnum, men hóast lívbjargandi fyrstuhjálp stóð kvinnan ikki til at bjarga og doyði løtu seinni av løstunum hon fekk.
Tey avvarðandi eru kunnaði.
Politiet på Færøerne opretholder tryghed, sikkerhed, fred og orden, ved
- at forebygge, standse, efterforske og forfølge strafbare forhold
- at samarbejde - samt yde bistand og service til andre - indenfor politiets, anklagemyndighedens og sysselmændenes områder.


text:
Jubiii! So kom annað Píka7-blaðið út!
Vit hava verið so spent og bíða tolin eftir at sleppa at vísa tykkum Puff og støvbollarnar. Les meira um teir beint her!
Tað er Erla av Vollanum, sum hevur teknað Puff og støvbollarnar.
Í blaðnum kanst tú eisini lesa um nógv fitt dýr. Um snjóharu, smáfugl og um seyðahundin Døgg.
Og so hava vit prátað við Bjallu og Hjalta, sum leggja røddir til jólakalendaran Snæfall, sum er í sjónvarpinum, og við Rakel Helmsdal, sum skrivar bøkurnar um lítla skrímsl og Stóra Skrímsl.
Nógvar stuttligar uppgávur eru at loysa, tvær kular ynskimyndir og fleiri síður við ítrivum, so her er nógv at gleða seg til:)
Píkasjey heilsanir,
Beinta😊
blaðstjóri


text:
Wikimedia
Wikimedia Foundation Inc. er foreldrafelagið hjá Wikipedia, Wiktionary, Wikiquote, Wikibooks (og eisini Wikijunior og Wikiversity), Wikisource, In Memoriam 9/11 [1], Wikimedia Commons, Wikispecies [2], Wikinews, og Nupedia (ikki virkin). Tað er ein áhugafelagsskapur skipað eftir lógunum í Florida, USA. Stovnanin av felagnum var formliga kunngjørd av fyrrverandi Bomis stjóranum og Wikipediustovnaranum Jimmy Wales 20. juni 2003 [3].
Innihaldsyvirlit
Mál stovnsins[rætta | rætta wikitekst]
Málini hjá stovninum eru at menna og varðveita opin, wiki-grundaðar verkætlanir og at bjóða almenninginum alt innihaldið á teimum verkætlanunum ókeypis. Umframt at reka ta longu mentu fleirmæltu almennu alfrøðina Wikipedia, er ein fleirmælt orðabók og samheitaorðabók nevnd Wiktionary, ein savning av sitatum nevnd Wikiquote, ein goymsla av keldutekstum á einumhvørjum máli nevnd Wikisource og ein savning av t-bókatilfeingi ætlað lesandi (so sum tekstbøkur og viðmerktar bøkur, ið eru public domain) nevnd Wikibooks. Wikijunior er ein ungdómsætlað verkætlan.
Stovnurin rekur eisini eitt minningarsavn av greinum um álopini 11. september 2001 og virksemið hjá hvílandi verkætlanini Nupedia (sum ikki er wiki, men tó opið innihald). Framhaldandi vøksturin av øllum Wikimedia verkætlanunum er fyrst og fremst orsakaður av stuðli. Wikimedia Stovnurin roynir at vaksa um inntøkurnar við alternativari fígging, so sum játtanir og stuðulveitan.
Stovnsins søga og vøkstur[rætta | rætta wikitekst]
Navnið "Wikimedia" var smíðað av Sheldon Rampton í einum boðum til postlistan hjá ensku Wikipedia í mars 2003. Tað er av og á kritiserað fyri sín líkskap við navnið Wikipedia, sum førir til fløkju millum nýkomarar til verkætlanina.
Við fráboðanini av Stovninum flutti Wales eisini ognarrættin av øllum Wikipedia, Wiktionary and Nupedia navnaøkjum til Wikimedia saman við ognarrættinum til alt tilfar í hartil hoyrir til verkætlanirnar, sum vóru stovnaðar av Bomis starvsfólkunum ella Wales sjálvum. Telduútgerðin, sum Wikimedia-verkætlanirnar eru á, vóru eisini latnar av Wales til Stovnin. Navnaøkini wikimedia.org og wikimediafoundation.org vórðu tryggjað Grunninum av Wikipedia-stuðlinum Daniel Mayer. Bandvíddin hjá Wikimedia og orkan eru goldin av stuðli til verkætlanina frá feløgum og einstaklingum.
Í januar 2004 útnevndi Jimmy Wales sínar Bomis-felagar Tim Shell og Michael Davis til nevndina hjá Wikimedia Stovninum. Í juni 2004 var val hildið fyri at finna tvey brúkaraumboð í nevndina. Eftir ein mánað av valstríði og tvær vikur av atkvøðugreiðslu á alnótini vóru Angela Beesley og Florence Nibart-Devouard vald í nevndina. Síðani tað hevur Wales havt Beesley í starvi í fleiri vinnuframtøkum.
Seinni vóru fleiri onnur formlig størv ment: Tim Starling varð útnevndur menningarleiðari fyri at hjálpa samskipanini av menningini av MediaWiki-ritbúnaðinum, og Daniel Mayer varð útnevndur fíggjarleiðari fyri at halda roknskap og samskipa fíggjarframtøk.
Nýggj verkætlanarsøga[rætta | rætta wikitekst]
- 7. september, 2004: Wikimedia Commons varð byrjað.
- 3. desember, 2004: Eftir stutt demonstratiónsskeið í novembur fór enska betaútgávan av Wikinews at virka. Wikinews er ætlað at vera opin tíðindakelda, sum loyvir einumhvørjum at fráboða tíðindi innan øll hugsandi evni.
Nevndarlimir[rætta | rætta wikitekst]
- 2004-2005
- Jimmy Wales, stovnari
- Angela Beesley
- Michael Davis
- Florence Nibart-Devouard
- Tim Shell
Keldur[rætta | rætta wikitekst]
Ávísingar úteftir[rætta | rætta wikitekst]
- Wikimedia Stovnsins vevsíða
- Heimið hjá stovninum á Google Maps.
- Wikimedia Stovnsins lógir (PDF-fíla)
- Corporate Charter of Wikimedia Foundation Inc. two page TIFF file located on Florida Department of State, Divisions of Corporations web site
- Public Record for Wikimedia Foundation Inc. from Florida Department of State web site
- Wikimedia's metasíða
- Sheldon Rampton's WikiEN-l post


text:
Kári í Lágabø
Kári í Lágabø (føddur 12. juni 1983 í Vági) er føroyskur fótbóltsleikari, verjuleikari og miðvallaleikari. Hann spælir við besta liðnum hjá FC Suðuroy, sum spælir í Effodeildini í 2012, í 1. deild í 2011 og Vodafonedeildini (sum besta deildin nevndist tá) í 2010. Í 2009 spældi Kári í Lágabø eitt skifti við føroyska fótbóltsfelagnum í Keypmannahavn, ÍF Føroyar.[1] Hann spældi onkran dyst í Seriu 1, har hann eisini skoraði mál fyri ÍF Føroyar.[2]
Keldur[rætta | rætta wikitekst]
Útvortis ávísingar[rætta | rætta wikitekst]
- FCSuduroy.com
- FaroeSoccer.com, profilurin hjá Kára í Lágabø


text:
Orð og lag: Eyðun Nolsøe
Eg síggi tykkum skunda tykkum inn í tykkar’ dag
eg síggi tykkum smárenna stunandi avstað
eg síggi bagatellirnar sum stressa tykkum, ja
eg síggi enntá sorgirnar um hendan dagligdag
Nær flenna tit nær elska tit nær eru tit í topp
nær klemmast tit nær hugsa tit at nú má vera nokk
nær síggja tit í eyguni eitt lítið nervasjokk
sum kemur óansæð – um tit ei siga stopp
Kom og verið meira vakin
kom og dansið meira nakin
kom og haldið meira saman
kom og steðgið á for tramin
Eg siti nú um dagarnar og hugsi hvat er rætt
um tykkum yvirstressaðu sum vilja upp á slætt
eg skilji tykkar’ støðu og eg veit tað ei er lætt
fyrr enn fyrsta miljónin fær alt at ganga púra glætt
Hóast rákið er til høgru
eru hjørtuni til vinstru
tí eingin sleppur undan at
verja okkara minstu


text:
Ongi serlig átøk á eldraøkinum í fíggjarætlan
Fíggjarætlanin hjá Tórshavnar býráð fekk eina sjáldsama framløgu á seinasta býráðsfundi. Ætlanin varð gjørd við teirri fortreyt, at skattaprosentið varð tað sama í 2017, sum tað er í 2016.
Men longu áðrenn málið var komið á býráðsborð, var uppskotið broytt, tí órógv var í samgonguni. Tað prutlaði undir lokinum, og tá málið loksins kom fyri býráðsfundin, endaði framløgan við, at samgongan umhugsar at lækka skattaprosentið næsta ár.
Onkur hevur sagt 0,5 prosent, onkur annar eitt sindur minni og onkur triði nakað væl meir. Staðfestast kann, at lækkar skattaprosentið 0,5 prosent, minkar inntøkan einar 17 mió. kr. Lækkar skattaprosentið 1 prosent, minkar skattainntøkan um 35 mió. kr. Lækkar tað 4 prosent, sum eisini er skotið upp, verða 140 mió. kr. minni hjá býráðnum at gera gott við næsta ár.
Víst hevur kommunan havt stórar meirinntøkur seinastu tvey árini. Eins víst er tað, at kommunan setir seg fyri stórum útreiðslum í næstu framtíð. Á fíggjarætlanini eru 80 mió. kr. settar av til íløgur í Skúlan á Fløtum einsamallan. Hetta er bert ein lítil partur. Hann fer at kosta um 350 mió. kr.
Onki nýtt er á komandi fíggjarætlan sett av til Musikkskúlan. 17,5 mió. kr. fara til høllina á Hálsi og 5 mió. kr. til Tórsvøll. Til fríðkan av býnum eru avsettar 3 mió. kr. og 5 mió. kr. til kloakkir. Haraftrat eru 160 mió. kr. settar av til íløgur í Tórshavnar havn – aftrat teimum 200 mió kr, sum vórðu settar av í fjør.
Smápengar til eldramál
Tað, sum kanska er tað mest undrunarsama talið, er minsta talið til íløgur – 1,5 mió kr. til at fyrireika íbúðardepil fyri eldri fólk. Hetta er ein dropi í havið, og samanumtikið hava tey eldru lítið nýtt í væntu soleiðis, sum fíggjaætlanin sær út í løtuni.
Raksturin á eldraøkinum er bara raðfestur fimm milliónir meir, enn hann kostar í hesum árinum. Av hesum fimm fer ein góð millión til lønarhækkingar. Nú eru so bara fýra eftir til nýggj átøk á eldraøkinum 2017.
Fyri hesar 4 milliónirnar broytir tú onki eldraøki. Tú fært ikki sett í verk nakað serligt av batum í heimatænastuni, og tú fært heldur ikki farið undir at endurnýggja tey búpláss, sum tíðin er um at fara frá.
Trýstið á eldrarøktina í Tórshavnar kommunu er økt. Aldurssamansetingin er broytt. Talið á fólki 80 ár og eldri fer ætlandi at tvífaldast komandi 15 árini.
Hetta fer eisini at økja trýstið á tænastur og tilboð, sum Heilsu- og umsorganartænastan skal veita. Eldraøkið fer at kosta alsamt meir og verður størsta einstaka uppgávuøkið hjá kommununi, stendur at lesa í eini frágreiðing frá trivnaðarfyrisitingini.
Eldrapolitikkurin hjá Tórshavnar kommunu er, at hava fólk umstøður til tað, verða tey heima sum longst. Tí skal eitt nú heimatænastan styrkjast og lúka tørv borgarans, eisini til fyribyrging, heilsustimbran og rahabilitering.
Í politikkinum er dentur lagdur á at útvega nýggjar bústaðarmøguleikar, sum eru lagaðir til umstøðurnar. Lagt verður upp til nýhugsan og at nýta vælferðartøkni v.m.
Sum skilst skula aðrar raðfestingar til enn tær, sum eru til skjals í uppskoti meirilutans til fíggjarætlan.
Vit ásanna, at annað skal til enn orðabrask, skal býráðið liva upp til tað heitið, sum varð strongt, tá býráðið upp undir yvirtøkuna frá landinum samtykti sín egna eldrapolitikk undir heitinum “Virkin og vakin – alt lívið”.
Set tí X við E á býráðsvalinum 8. november!
Jógvan Arge, varaborgarstjóri úr Tjóðveldi


text:
Nikoba í Gong, Hildur H. Magnussen og Linda R. Klein vunnu gull í sínum bólkum á 2000 metrum, Silja Poulsen vann silvur, Jan Arge og Jens Petur Gaard Magnussen vunnu bronsu, og genturnar á Tambar rundaðu dagin av við at vinna gullið í kvinnustafettini. Tey, sum bóru bláa flaggið í dag, vóru Dánial, Hildur, Jan, [...]
-
4. Mai 2018 | Sjúrður Gullbein
Innlendismálaráðið og NORA vitjaðu Róðrarfelagið Knørr
13. Mars 2018 | Sjúrður Gullbein
Seksmannafarið Gamli Jarnbardur til sølu
13. Mars 2018 | Sjúrður Gullbein
Tíggjumannafarið Kongurin til sølu
10. Mars 2018 | Sjúrður Gullbein
Knørrafelagið stóð væl til FM í inniróðri
17. Februar 2018 | bardursg
Millum tøkini: Allan Mouritsen
17. Februar 2018 | Sjúrður Gullbein
10. Januar 2018 | bardursg
Millum tøkini: Henningur-Einar Juul
16. Desember 2017 | Sjúrður Gullbein


text:
Tíðindi
28. august 2017
Í dag fara 37 skúlafólk undir eina nýggja, føroyska diplomleiðaraútbúgving í námsfrøðiligari leiðslu. Talan er um eina námsfrøðiliga leiðsluútbúgving fyri skúlastjórar í føroyska fólkaskúlanum og fyri lærarar, sum ynskja at átaka sær leiðsluleiklutir í skúlaverkinum.
Mentamálaráðið fór undir fyrireikingarnar til útbúgvingina fyri einum ári síðani - eftir ynski frá landsstýriskvinnuni við mentamálum, Rigmor Dam.
- Hetta er eitt øki, sum leingi hevur trongt til uppmerksemi. Mentamálaráðið, sum er arbeiðsgevari hjá skúlastjórunum, og sum varar av fólkaskúlanum, hevur tí heitt á Setrið og Glasir um at skipa eina føroyska skúlaleiðsluútbúgving sum eitt yvirskipað fólkaskúlamenningarátak. Ætlanin við útbúgvingini er í stuttum at menna skúlaleiðslurnar, so vit fáa ein betri fólkaskúla, sigur Rigmor Dam.
Undirtøkan hevur verið góð. 49 umsóknir komu inn, og av teimum fingu 37 pláss á útbúgvingini. Harumframt eru trý, sum taka ískoytisútbúgving í námsfrøðiligari leiðslu.
Rigmor Dam sigur, at tað eru leiðslurnar, sum ganga á odda í námsfrøðiligu menningini av skúlunum, og tí hevur tað verið umráðandi at fáa hesa menningina út um alt landið, og at so nógvir skúlar, sum til ber, eru umboðaðir á útbúgvingini.
Landsstýriskvinnan fegnast um, at hetta hevur eydnast, nú fólk úr 27 ymsum skúlum fara til undirvísing á fyrsta sinni kl. 14 í dag, fríggjadag 25. august 2017, tá Rigmor Dam eisini fer at siga nøkur orð.
Útbúgvingin telur 60 ECTS og er staðsett á Setrinum. Eitt undirvísingartoymi, samansett av fólki frá Námsvísindadeildini á Setrinum og fólki av Glasi - Hægri nám, stendur fyri undirvísingini. Av og á verða eisini gestalærarar. Øll dømi, samanhangur og frálæra eru á føroyskum.
Hetta er ikki ein vanlig leiðsluútbúgving, men ein námsfrøðilig leiðsluútbúgving. Kanningar uttanlands vísa, at á skúlum, har leiðslan hevur slík námsfrøðilig amboð, gagnar tað bæði lærarum og næmingum. Trivnaðurin er betri, umframt at næmingarnir læra betri og fáa betri faklig úrslit, sigur Rigmor Dam, landsstýriskvinna.
Av tí, at útbúgvingin er lagað til fólk, sum eru í fullum starvi, verður hon skipað sum ein parttíðarútbúgving. Tað merkir, at undirvísing verður áleið eitt vikuskifti um mánaðin komandi tvey árini. Útbúgvingin endar við eini stórari uppgávu, ið tekur støði í egnum leiðsluyrki og leiðsluroyndum.
Í sambandi við nýggju útbúgvingina hevur Mentamálaráðið sett Hanus Joensen, fyrrverandi fólkaskúlastjóri og formaður í skúlaleiðarafelagnum, í tíðaravmarkað starv sum ráðgeva í námsfrøðiligari leiðslu. Hann skal eisini vera millumlið millum Mentamálaráðið, undirvísararnar og lesandi skúlastjórarnar.
Eisini dagstovnaleiðslurnar hava víst tilboðnum ans, og tað hevur verið eitt politiskt ynski, at leiðarar á dagstovnaøkinum fáa líknandi eftirútbúgvingartilboð í næstum, so dagstovnaøkið somuleiðis kann verða ment.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Tíðindi
13. september 2017
Hesa kunnu vit lesa, at ársverkið á miðnámi køvir hugin hjá lærarum í teirra veruliga arbeiði. Tapararnir eru næmingarnir.
Kanning hjá Yrkisfelagnum Miðnámi vísir, at meginparturin av kvinnuligu miðnámsskúlalærarunum við børnum í barnagarðs- ella skúlaaldri arbeiða undirtíð.
Nám vil hava fleiri føroyskar grundbøkur á miðnámi. Fyrr í ár var handritakapping, sum skuldi birta upp undir føroyska lærubókaskriving.
Jagstranin eftir próvtølum oyðileggur læring og fakliga dýpd. Tað hava lærarar vitað leingi. Miriam Brems, sum bara fekk 12-tøl á miðnámi, iðrar seg nú um, at hon ikki tók av møguleikanum at læra meira og fáa betri innlit og meiri vitan fyri eitt neyðars 12-tal.
Skulu vit framhaldandi duga fremmandamál í Føroyum? Maria Heradóttir rópar varskó, tí øll fremmandamál uttan eingilskt eru fyri stórari afturgongd í føroysku skúlunum.
Blaðstjórn: Olav Absalonsen og Tórður Johannesarson
Les Miðnámsritið her:
https://www.glasir.fo/wp-content/uploads/2017/09/Mi%C3%B0n%C3%A1msrit_14_september_2017.pdf
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Tíðindi
8. mars 2018
Í løtuni eru 46 næmingar og seks lærarar í skúlanum á Velbastað. Skúlaleiðarin, Joan Neshamar, undirvísir sjálv teimum elstu næmingunum í føroyskum og enskum. Hon varð lærari á Velbastað í 2005. Í 2007 varð hon fyribils skúlaleiðari, og eftir tað hevur hon verið í føstum starvi sum skúlaleiðari.
Í skúlanum á Velbastað eru seks flokkar, 1. til 6. flokk. Her plagar at vera ein 7. flokkur eisini, men eingin er í skúlaárinum 2017/18, tí her eru eingir næmingar at manna 7. flokk við.
- Næsta skúlaár hava vit ein stóran 7. flokk, tí at 6. flokkur í ár er lutfalsliga stórur, sigur Joan Neshamar, skúlaleiðari.
Forkláringin er, at árgangirnir eru sera ójavnir. Hetta skúlaárið eru 12 næmingar í 6. flokki. Okkurt árið hava verið tríggir næmingar í 6. flokki, men annars er tað toluliga javnt, um seks-sjey í hvørjum flokki.
Tríggjar skúlastovur eru í Velbastaðar skúla. Í ár eru 1. og 2. flokkur, 3. og 4. saman og so 6. flokkur.
- Tað positiva í tí er tað, at tey hava gagn av hvørt øðrum, sigur skúlaleiðarin, sum forklárar, at bara tað, at tú hoyrir til ein ávísan árgang, er ikki tað sama sum, at tú fakliga ert á sama stigi – heldur ikki sosialt. Her er veruleikin tann, at tey brúka hvørt annað um floksmark, soleiðis, at tey, sum ganga í t.d. 4. flokki, hava verið ígjøgnum tilfarið, sum 3. flokkur situr við.
Joan Neshamer er fegin um, at tey brúka henda læriformin nógv við eitt nú at sparra.
- Tí er lætt hjá einum 3. floksnæmingi kanska at spyrja ein í 4. flokki: "Tú, hvussu gjørdi tí hetta?" Og tann dagin, tá ið tú dugir at formidla tað víðari, so er tað tí, at tú hevur lært tað.
Næmingarnir í 7. flokki, tá ið hann er her, fara í hádeild í Eysturskúlanum í Havn. Hesir næmingar hava nakrar lærugreinir, sum hoyra til hádeildina (fyrr framhaldsdeild), og næsta ár verður sum nevnt ein stórur 7. flokkur á Velbastað.
Sambært Joan Neshamar kundi eitt natúrligt skifti verið úr 6. flokki, men sum skúli hevur skúlin á Velbastað gleði av at hava ein 7. flokk, men er eingin 7. flokkur, vilja tey avgjørt hava rúm fyri forskúla.
Skúlaleiðarin í Velbastaðar skúla tekur fult undir við tankanum um forskúla á Velbastað, og tað verður útgreinað í eini seinni grein á heimasíðuni hjá Skúlablaðnum.
Myndin:
Tríggjar skúlastovur eru í Velbastaðar skúla. Í ár eru 1. og 2. flokkur, 3. og 4. saman og so 6. flokkur. - Tað positiva í tí er tað, at tey hava gagn av hvørt øðrum, tey brúka hvørt annað um floksmark, soleiðis, at tey, sum ganga í t.d. 4. flokki, hava verið ígjøgnum tilfarið, sum 3. flokkur situr við, sigur Joan Neshamar, skúlaleiðari á Velbastað
Tekstur og mynd: Sonne Smith
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Stýrislimir
Stýrisval verður fyriskapað fjórða hvørt ár, tó verða umboð fyri lesandi vald á hvørjum ári. Stýrisval vóru hildin í desember 2016 millum ávikavist starvsfólk og lesandi.
Frá 1. januar 2017 eru limirnir í stýrinum hesir:
Umboð uttanfyri stovnin:
- Stýrislimur: Ólavur Ellefsen, stjóri, stýrisformaður
Varalimur: Hans Pauli Strøm, sosiologur
- Stýrislimur: Marita Rasmussen, stjóri í Vinnuhúsinum, næstforkvinna
Varalimur: Heidi Poulsen, arkitektur
- Stýrislimur: Anders Bjarklev, rektari á Danmarks Tekniske Universitet
Varalimur: Martin Zachariasen, dekanur Syddansk Universitet
- Stýrislimur: Guðrún Nordal, stjóri á Stofnun Árna Magnússonar, Reykjavík
Varalimur: Guðrun Gaard, ph.d. í føroyskum
Umboð fyri stovnin:
- Stýrislimur: Sára Joensen, deildarskrivari, Føroyamálsdeildin
Varalimur: Gestur Hovgaard, starvsfólkaumboð, lektari, Søgu- og samfelagsdeildin
- Stýrislimur: Svein-Ole Mikalsen, starvsfólkaumboð, professari, Náttúruvísindadeildin
Varalimur: Hans Harryson, námslektari, Námsvísindadeildin
Umboð fyri tey lesandi:
- Stýrislimur: Tráin P. Nónklett umboð teirra lesandi, bachelorlesandi á Søgu- og samfelagsdeildini (fyri 2018)
- Varalimur fyri umboð teirra lesandi: Ingilín D.Strøm, bachelorlesandi á Føroyamálsdeildini (fyri 2018).
Farna stýrið
Bjørn Kalsø, landsstýrismaður tilnevndi hesar uttanhýsislimir í stýrið fyri Fróðskaparsetur Føroya, tíðarskeiðið 1. januar 2013 til 31. desember 2016.
- Herálvur Joensen, cand.jur.LL.M, deildarstjóti, formaður.
Varalimur: Kristianna Sjóvará, cand. mag., ráðgevi.
- Jan Mortensen, cand.polyt., stjóri í FT Samskifti, næstformaður.
Varalimur: Marita Rasmussen, fiskivinnukandidatur, stjóri í Vinnuhúsinum.
- Tove Bull, professari, fyrrverandi rektari, Universitetet i Tromsø.
Varalimur: þorsteinn Gunnarsson, rektari, Ph.D, Háskólinn á Akureyri.
- Juanna S. Joensen, assistant professor, cand.scient.oecon., Ph.D., Stockholm School of Economics.
Varalimur: Magni Mohr, cand.scient., Ph.D., ítróttargranskari.
Harumframt setti landsstýrismaðurin, eftir tilmæli frá Fróðskaparsetrinum, niðanfyri standandi limir og varalimir í stýrið, tíðarskeiðið 1. januar 2013 til 31. desember 2016. Tó er studentaumboð tilnevnt fyri eitt ár í senn.
- Gestur Hovgaard, Ph.D. lektari í samfelagsvísindi.
Varalimur: Elisabeth Holm, altjóða samskipari.
- Sára Joensen, deildarskrivari.
Varalimur: Svein-Ole Mikalsen, Ph.D. professari.
- Kolbrún í Haraldsstovu, lesandi, frá 1. januar 2016
Varalimur: Ingun H. Söderqvist, lesandi.
Tilmælið var gjørt við støði í innanhýsisval til stýrið, ið varð hildið 11. desember 2012 millum ávikavist starvsfólk og lesandi.
Stýrið var sett frá 1. januar 2013 til 31. desembur 2016.


text:
Hoyringssvar til uppskotið um at lækka ferðaavgjaldið
Yvirskipað heldur Atlantic Airways, at tað er sera gott at
skipanin við ferðaavgjaldinum verður broytt, soleiðis at gjaldið
verður lækkað. Hetta er eitt gott signal fyri ferðavinnuna og
vísur, at tað er politiskur vilji til at gera karmarnar hjá vinnuni
betur.
Okkara hægsta raðfesting vildi verið at fingið stimbrað eini
betur nýtslu av tøkum kapasiteti í føroysku flutnings- og
ferðavinnuni. Tí mælir Atlantic Airways til, at ferðaavgjaldið
fellur burtur í tíðarskeiðinum 28. oktober (alternativt 1.
november) til 28. mars (alternativt 31. mars), tí hetta vil stimbra
ferðsluna og ferðavinnuna í lágárstíð. Fyri 2013 kundi tíðarskeiðið
verið ásett til at verið frá 1. oktober, so upphæddin kom at passa
betur.
Viðvíkjandi aktuella uppskotinum um lækkan av ferðaavgjaldinum,
so er ætlanin at seta lækkingina í verk frá 1. mars 2013. Fyri
okkum hevur tað stóran týdning, at bókingaskipanin kann setast til
at taka hædd fyri lækkaða ferðaavgjaldinum. Tí mugu vit fáa eitt
skotbrá uppá í minsta lagi ein mánaða at fáa gjørt neyðugu
broytingarnar, so ferðaseðlaprísirnir verða lækkaðir samsvarandi
lækkaða ferðaavgjaldinum. Av tí at tað ikki fer at bera til at lata
teimum, sum longu hava keypt ferðaseðil, pening aftur vegna lækkað
ferðaavgjald, mæla vit til, at gildiskoman verður ásett, soleiðis
at hon er galdandi fyri ferðaseðlar, sum eru seldir frá tí degi,
broytingin er kunngjørd.
Stjóraskifti í Atlantic Airways
17. novembur 2013
Fleiri ferðafólk og størri umsetning triðja ársfjórðing
01. novembur 2013
Atlantic Airways avlop fyrra hálvár 2013
21. august 2013
Ferðafólk undir læknahond í Bergen
30. juni 2013
Atlantic Airways setir kós ímóti suðurlondum
27. juni 2013
Atlantic Airways gjørt nýggjan sáttmála uttanlands
4. mars 2013
Ársaðalfundur 2013
13. februar 2013
Atlantic Airways 17,1 mió. kr. í avlopi í 2012
12. februar 2013


text:
Eitt FM skal vinnast á heimavølli, so sleppur felag, fjepparar og lið at hátíðarhalda tað á heilt rættan hátt. Eg var í Gundadali í dag, og upplivdi dystin millum tvær av kempunum í føroyskari fótbóltssøgu bresta saman í einum lagnudysti, ið endaði við at avgera bæði meistaraheitið og nokk eisini niðurflytingina.
Nú byrjar kappingarárið í fótbólti aftur, tað verður spennandi. Eg hugsaði, at hetta var ein fín løta at minnast aftur á 2013, tá árið endaði við FM til HB. Eg skrivaði ein blogg tá: hann kanst tú lesa her
Úr lippukassanum
Eg lati lokið upp á lippukassanum og stingi hondina niður og taki fram brot úr onkrari grein úr savninum
Einans 10 føroysk miðlafólk tímdu at møta upp, tá teirra yrkisfelag Føroysk Miðlafólk setti etikk á dagskránna. Áhugin fyri etikki er opinbart ikki serliga stórur millum okkara miðlafólk.
Tað var alt í alt ein fínur dagur, men tað, sum skelkaði meg, var uppmøtingin. Hetta er eitt so týdningarmikið evni, og eitt evni, ið fjølmiðlafólk í Føroyum mugu vera serliga uppmerksom um, tí miðlarnir hjá okkum eru so sperdir fíggjarliga og sostatt við kvalifiseraðum ressoursum, at lætt er at missa prinsippini burt.
Dagurin var ókeypis fyri limir í Føroysk Miðlafólk, so tað er ófatiligt, at so fá luttóku. Kringvarpið átti seks av teimum tíggju, meðan hini arbeiddu á Dimmu og Sosialinum. Meðan einasti miðilin, ið sendi tíðindaleiðsluna var Sosialurin.
Fá dansistøð munnu hava lagt pall til Showmenn so ofta, sum REX hevur. Tí verður tað ivaleyst við sorgblídni, at Føroya besti dansibólkur fer á pall í dansistaðnum allar seinastu ferð.
Tað hevur longu verið greitt í eina tíð, at Showmenn í summar gevast við at spæla, og nú nærkast endin. Hetta vikuskiftið fer bólkurin á pall í REX. Teir spæla bæði fríggjakvøldið og leygarkvøldið. Leygarkvøldið verður gjørt eitt sindur serligt burturúr og REX bjóðar sjampanju til gestirnar.
Í venjingarhølinum, ið eru á stødd við eini miðal hús, standa hinir limirnir í bólkinum og forrita á eini teldu. Hetta er partur av venjingini, sigur Lau. Hann greiðir frá, at teir allatíðina royna at gera framførsluna betri. Akkurát nú arbeiða teir við at gera ein intro til konsertferðina, ið byrjar í Føroyum. Tankin er, at fáa fólk at vera vill, longu tá bólkurin fer undir fyrsta lagið.
Her er ikki bara talan um at gera eina intro, men um at skapa eina heildarframførslu. Teir hava arbeitt nógv við hesum. Lau ivast ikki í, at tað verður svakliga gott og sigur, at hann hevði ynskt at sloppið at staðið í salinum og hugt eftir framførsluni.
Gamaní, Ozzy hevði astma innhalator við á pallin, og drakk te úr einum koppi, í staðin fyri eina whiskey fløsku og hasjsigarett. Rukkuttu fingrarnir hjá Geezer og Tony sóu margháttligir út á stóra skíggjanum við pallin, meðan teir vundu tungan tónleik úr sínum gittarum. Ótrúligt at sovorðin djevlaljóð kunnu koma úr so gomlum monnum.
Nú Black Sabbath aftur skulu spæla í Kongaríkinum Danmark, stakk eg hondina niður í Lippukassan eftir hesum ummælinum av tí upprunaliga tungmálmsbólkinum, seinastu ferð hann vitjaði í Danmark við upprunasangaranum Ozzy Osbourne á odda. Hetta ummældi eg fyrst í juli 2005.
Mánadagin hevur man so møguleika at ogna sær enn eitt atgongumerki til Black Sabbath, hesa ferð í Forum í Keypmannahavn 26. november, kenslan er ein “skal? skal ikki?”
Úr lippukassanum
Eg lati lokið upp á lippukassanum og stingi hondina niður og taki fram brot úr onkrari grein úr savninum.
– Fleiri av gomlu leikarunum vóru so pøstir av gongutúrinum, at teir næstan ikki orkaðu at spæla áðrenn dysturin var komin í gongd, greiddi Rókur frá og vónaði at fyriskipararnir skipa fyri farti næstu ferð, soleiðis, at teir eldru eisini hava ein møguleika.
Henda kavan í Lippukassan eftir kanska størsta dysti í føroyskari tónleikasøgu, fyri ikki at siga ítróttarsøgu er serliga hóskandi, nú heimliga fótbóltskappingin er farin í gongd, og eisini landsliðið skal á vøllin til klassikan dyst móti Eysturríki í morgin.
Úr lippukassanum
Eg lati lokið upp á lippukassanum og stingi hondina niður og taki fram brot úr onkrari grein úr savninum
Nógv verður gjørt fyri at selja, og lýsingartekstir kunnu vera øgiligir. Vit fáa javnan tíðindaskriv sendandi, har vit mugu klippa nógv lýsingarorð út, men í gjár bar av, og ja, kanska fór onkur yvir G!vind.
G!Festivalurin avdúkaði í gjár, at Sic spælir á ársins festivali, og ja, skulu vit trúgva festivalinum, so er hetta ikki ein bólkur, men ein kollvelting ella okkurt, ið líkist gudum, ið fara á pallin.
– Eg vil ogna Føroyum og Grønlandi hetta lagið, segði Bjørk, tá hon varð klappað uppaftur á pallin at spæla eykalag eftir lokna konsert. Hon spældi síðan lagið Declare Indenpendence av komandi fløgu síni. Lagið var sambært Arnar Eggert Thoroddsen blaðmanni á Morgunblaðnum eitt hart pumpandi tekno punklag, við tekstinum:
“Declare Independence
Don’t let them do this to you.
Raise the flag higher and higher.”
Arnar Eggert greiður frá, at tey nógvu fólkini, ið vóru komin saman í Laugardalshøllini vórðu tikin á bóli av hesum, tí hetta kom óvart á, men rómurin var øgiligur.
– Øll tyktust at taka undir við hesum, ja, kanska ikki teir danirnir, sum vóru har, men øll onnur, sigur tónleikatíðindamaðurin í telefonini úr Reykjavík.


text:
Eg ummældið fløguna Evst, hjá Hamferð í Brunsj mánadagin. Hetta er eitt stórt verk, ið onkursvegna minnur meg um at lurta eftir einari opera. Her eru stórar kenslur og ein ræðulig søga, alt væl undirbygt av sera tungum og ógvilsligum tónleiki.
Hetta er ein framúrskarandi góð fløga, og ein, ið allir rokkelskarar kunnu njóta, um teir geva sær stundir og umstøður at seta seg niður og lurta, gjarna við tekstunum í hondini.
Her eru nøkur av mínum notatum til sendingina:
Nú skal eg vera varðin við at siga ov nógv um undirtónleikagreinar innan tungmálm, eg havi opinbart í einum gomlum ummælið sagt, at Synarchy spæla dómadagsmálm, blanda við ferðmálmi og deyðsmálmi, og tað er follið onkrum so nógv fyri bróstið, at tey ikki meta meg vera føran fyri at ummæla tónleik.
So eg skal viðganga, at tá tað kemur til allar tær ymsiku undirgreinarnar av tungmálmi, so eri eg ikki tann rætti at taka mær av kategoriseringini. Men Hamferð kalla sjálvir tónleikin Dómadagsmálm, so man tað ikki fara at passa.
Eg tók til stuttleikar og googlaði Doom Metal, og fann útav, at har eru 8 ymiskar undirgreinar til Dómadagsmálm. So ikki er tað lætt, men lýsingin er annars:
Doom metal is an extreme form of heavy metal music that typically uses slower tempos, low-tuned guitars and a much “thicker” or “heavier” sound than other metal genres. Both the music and the lyrics intend to evoke a sense of despair, dread, and impending doom.[1] The genre is strongly influenced by the early work of Black Sabbath,[1] who formed a prototype for doom metal with songs such as “Black Sabbath“, “Electric Funeral” and “Into the Void“. During the first half of the 1980s,[1] a number of bands from England (Pagan Altar, Witchfinder General), the United States (Pentagram, Saint Vitus, Trouble) and Sweden (Candlemass, Count Raven) defined doom metal as a distinct genre.
Men hetta er í øllum førum í stóran mun, rættiliga lágt tempo, og tað skapar eina ræðuliga sterka kenslu, av inniligheit, men eisini av óndskapi. Eg havi tó t.d. trupult við at meta um Evst, ið er fyrsta lagið á fløguni í veruleikanum er dómadagsmálumr. Hetta er ein agressur sangur, trummur og gittarar skapa ein villan stemning, hetta er líviligt, tó inniligt. Vokalurin er eitt bland, av onkrum, ið líkist opera og growli.
Handlar um pápa og son, ið eru í haganum og villast í mjørkanum, pápin lovar soninum at ansa honum, men í einari løtu er hann ikki nóg vakin og missur sonin burt, so fer hann í hóslag við tey gráu, fyri at fáa tey at hjálpa honum, men tað riggar ikki, og hann blívur svakur. Um eg skilji rætt, so skilur ella heldur hann, at sonurin er nokk er dottin oman. Fløgan endar við lagnum har pápin tykist at loypa av fjallinum, í vónini um, tó at hann ikki er vissur í, at hann fer at møta soninum.
Hetta er eitt stórt verk, og eisini eitt, sum eg haldi nógv, ið kanska ikki vanliga lurta eftir ekstremum málmi kundu fingi stóra gleði av at lurta eftir.
Lagið Deyðir varðar, má takast fram, hetta er soræðuliga inniligt, byjar vakurt, gittarspælið leggur ein stemning av onkrum ófrættakendum eitt sindur av fjáltur og sorg, Jón syngur við sangvokali , ið kennist næstan opera kendur. Teksturin snýr seg um, at pápin missur sonin burt. Lagið endar ógvisliga við at Jón Growlar. Hettaa er øgiliga stemningsfult, gittarspælið er framúr gott.
Við teimum kvirru gráu byrjar við at Jón syngur friðarliga, men kenslan er beinanvegin, at hetta byggir upp til okkurt villari . Lagið fer so yvir í tað øgiliga, jón syngur við sangrødd, álvarsligur stemningur. Góð balansa millum tað ordiliga friðarliga og tað ógvisliga. Hetta er sangurin har pápin fer í hóslag við tey gráu fyri at fáa tey at hjálpa sær at fáa sonin aftur.
At jarða tey elskaðu, byrjar bara við gittar og vokali, John Áki syngur, feita rødd eisini, gevur góða variatión í fløguna. Hesin riggaði ótrúliga væl á konsertini. har ljóðmaðurin gjørdi hasi trummutingini og ljóðið, ið leiður til tey ordiliga ógvisligt. Hetta lagið er eisini 4 minuttir og hevur tí faktiskt útvarpslongd. 🙂 Hetta riggar eisini væl sum intro til sinnisloysi.
Sinisloysi hevur ógvislig growl vers, og okkurt geyl sum at skapar svaka stemningin, hetta er tungt og ógvisligt, so kemur Eivør inn og syngur við, góður kontrastur til growlini og geylini. hetta er eitt ræðuliga ógvisligt lag. Frá umleið 6 minuttum inni í lagnum, riggar serliga væl har Eivør og Jón syngja.
Ytst er lagið har alt endar, har pápin loypir av fjallinum, hetta byrjar pent, so yvir í growl og yvir í operakenda vokalin. og so aftur growl.


text:
Børnini eru úti hesa vikuna
Í útivikuni hevur barnagarðurin á Mýrunum í Runavík skipað fyri útiaktivitetum. Hetta brævið varð sent foreldrunum í farnu viku:
Góðu foreldur og børn
Í komandi viku (viku 21), er útivika, tí fara vit at skipa fyri útitiltøkum fyri børnunum.
Týsdagin fara vit øll at ganga til Rituvíkar. Mikudagin og hósdagin skipa vit fyri útiverkstøðum sum vera á fótbóltsvøllinum og niðri við Toftavatn.
Vit vilja heita á tykkum at verða møtt í seinasta lagið kl 9.30 hesar dagar, tí tá fara vit út.
Vit fara at røra okkum nógv, so lati børnini í hareftir og minnist til skiftiklæðirJ


text:
Atferðarreglur fyri Skúlan í Eysturkommunu
Í Skúlanum í Eysturkommunu vilja vit skapa karmar fyri trivnaði og góðum læriumstøðum, sum gera, at trygt og gott er at vera í Skúlanum í Eysturkommunu.
Uppmøting
- Vit møta rættstundis, úthvíld og vælfyrireikað í skúla.
- Um næmingur ikki kemur í skúla, boða foreldur/verjar skúlanum frá saman morgun, sum næmingurin er burtur.
- Við longri afturvendandi fráveru kann læknaváttan verða kravd.
Fríkorter
- Næmingarnir skulu vera á skúlans øki í skúlatíðini.
- Næmingarnir eru úti í fríkorterinum, um veðrið er tilvildar.
- Alt spæl, bæði úti og inni, eigur at vera so, at tað ikki er nøkrum til ampa.
- Lærarar hava umsjón við næmingunum í skúlatíðini.
Til og frá skúla
- Næmingarnir eiga at vísa ansni í ferðsluni og at brúka endurskin. Næmingar, yngri enn 10 ár, eiga ikki at koma í skúla á súkklu.
Annað
- Næmingarnir ganga ikki inni í útiskóm.
- Næmingarnir skulu ikki hava lutir við sær í skúla, sum kunnu órógva undirvísingina, vera vandamiklir ella vera øðrum til ampa.
- Fartelefon skal ikki nýtast í skúlanum.
- Øll eiga at fara væl um og taka upp eftir sær.


text:
Greinar í Mentanarhúsið
Konsert við Mike Tramp (Support: Wolfgang Unplugged)
Leygarkvøldið tann 16. november 2013, kemur ein tónleikalegenda at vitja í Mentanarhúsinum í Fuglafirði. Hesaferð er tað eingin annar enn Mike Tramp, ið er mest kendur sum sangari í danska 70’ara bólkinum, Mabel, og stovnari …
Mentanarvika í Fuglafirði 16.-22. September
Fuglafjarðar Kommuna verður aftur í ár karmur um eina mentanarviku, ið verður 16.-22.september.
Ì september 2012 skipaði kommunan fyri eini sera umfatandi og væl móttiknari mentanarviku. At tað gekk somikið væl tá, hevur so lagt lunnar …
4-falda, ókeypis konsert í Mentanarhúsinum
Fríggjakvøldið tann 24. mei kl. 20.00 letur Mentanarhúsið dyrnar upp, til eitt brak av einum kvøldið! Hetta kvøldið kunnu vit uppliva 4 konsertir í einum – ÓKEYPIS!
Talan er um konsertir við Jógvan Joensen, Líggjas Olsen …
Stórsligin konsert í Mentanarhúsinum
Fríggjakvøldið tann 17. Mei kl. 21.00 verður stórsligin konsert við Kashmir.
Kashmir góvu nýggja fløgu út tann 18. Mars, ið kallast E.A.R., og í hesum sambandi eru teir á Europeiskari Konsertferð. Teir skuldu byrja konsertferðina tann …
Latið ei søguna doyggja !
Næsta kvøldseta í Mentanarhúsinum, har gamli ” Piddasa handil “, “Málingahandilin “, gamli “Handilin hjá Haraldsen ” og gamli ” enski dansurin” í Fuglafirði eru á skránni, verður mikukvøldið 15. mai, klokkan 19.00.
Øll eru hjartaliga …
Vælkomin til Brunch í Mentanarhúsinum við ÍF-flogbólti.
ÍF-flogbóltur bjóðar til brunch í Mentunarhúsinum leygardagin 4. Mai. Kl 10.
Komið og bjóðið várinum vælkomnum og latið okkum hittast til brunch í Mentunarhúsinum.
Njótið várið og ein góðan bita saman við bygdafólki og grannum, við vøkrum …
Útgávukonsert í Mentanarhúsinum
Guðrun & Bartal góvu út nýggja fløgu tann 5. apríl í ár, ið kallast “Vónin er”, og í tí sambandi, verður stórsligin útgávukonsert í Mentanarhúsinum í Fuglafirði sunnukvøldið tann 28. apríl kl. 20.00.
Guðrun & Bartal …
Sera spennandi skrá í Mentanarhúsinum og John´s komandi dagarnar
Hósdagin 25. apríl kl. 14.00 Flaggdagshald
Fríggjakvøldið 26. apríl kl. 20.00 Konsert við Marius
Leygarkvøldið 27. apríl kl. 24.00 Party Night við Divaz
Sunnukvøldið 28. apríl kl. 20.00 Útgávukonsert við Guðrun & Bartal
Leygarkvøldið: Pub Quiz í John’s Café …
Divaz, Party Night í Mentanarhúsinum
27. apríl 23.30 til 03.45
Bólkurin Divaz fer í næstum at hava nakrar framførslur ymsa staðni í landinum undir heitinum “Party Night”. Talan er um 4 framførslur, har tey í Divaz fara at borðreiða …
Konsert í Mentanarhúsinum
Marius eru júst afturkomnir til Føroya, eftir at hava verið á konsertferð í Týsklandi. Teir eru tí sera væl upplagdir til eina konsert heima á klettunum, áðrenn festivalar og annað byrjar í summar.
Hendan konsertin verður …
Borðtennisleikarin, Henrietta Nielsen, hevur aktiva framløgu í Mentanarhúsinum
Í kvøld – mikukvøldið 4. apríl – kl. 19.00 verður okkara fremsti kvinnuligi borðtennisleikari, Henrietta Nielsen, at hitta í Mentanarhúsinum í Fuglafirði
Á myndini sæst Henrietta til høgru við DM bronsu.Henrietta Nielsen er ættað úr Fuglafirði, …
Rok í Mentanarhúsinum
Í farnu viku sýndi Tónleika- og Dramabreytin í 10. flokki í Fuglafjarðar skúla og skúlanum á Ziskatrøð fram sangleikin “Rok á søgusavninum”. Umleið 1850 vitjandi vóru til tær 15 sýningarnar.
Nú er avgjørt at hava tvær …
Stór páskabrunch buffét í Mentanarhúsinum
Soleiðis eru upp- & afturlatingar tíðirnar:
Skíris hósdag 28. mars kl. 8.30 – 12.00
Langa fríggjadag 29. mars kl. 8.30 – 12.00
Leygardagin 30. mars kl. 8.30 – 12.00
Mánadagin 1. apríl kl. 8.30 – 12.00
Et so nógv tú …
Heimskendur dj og realitystjørna í Mentanarhúsinum
Heimskendi týskarin SASH! fer at framføra í Mentanarhúsinum fríggjakvøldið tann 8. mars. SASH! hevur selt 17 milliónir fløgur kring allan heimin, síðan hann bleiv kendur mitt í 90unum.
Millum hittini hjá SASH! kunnu nevnast Ecuador, Encore …
Brunch, Jólacafé & Hugnaløta
Mentanarhúsið verður karmur um eitt veldugt tiltak leygardagin tann 22. desember.
Stór Brunch, kostn. 100,- vaksin og 50,- børn u12 ár
Kl. 11.00 – 14.00
Jólacafé & Hugnaløta (ókeypis)
Kl. 16.00 dyrnar lata upp
Kl. 18.00 Jóannes S. Hansen spælir …


text:
Vælkomin á heimasíðuna til kristni til fólkaskúlan. Á hesi heimasíðu eru fílur, leinkjur og annað til bókarøðina.
Harumframt er ætlanin, at hetta skal vera tykkara stað til vitanardeiling. Tit, bæði næmingar og lærarar, kunnu senda okkum tilfar, sum er viðkomandi fyri ávíst arbeiðsøki í kristnibókunum ella annað arbeiði í lærugreinini 'kristnikunnleiki og átrúnaður' í fólkaskúlanum.
Bókarøðin er í trimum:
Vinir mínir og eg 1-3 eru til 1.-, 2.- og 3. flokk. Tóra við Keldu og Jónfríð Foldbo hava skrivað.
Kristni 4-6 eru til 4.-, 5. og 6. flokk. Jón Magnus Joensen hevur skrivað. Kristni 6 er ikki komin út enn.
Kristni 7-9 eru til 7.-, 8.- og 9. flokk. Charlotta Thorsteinsson og Paulina Andreasen hava skrivað. Kristni 9 er ikki komin út enn.
Lærarabók við m.a. uppgávum og uppskot um arbeiðshættir er til hvørja útgávu.


text:
Alt ov reint umhvørvi og diabetes
Nýggj granskingarúrslit vísa, at alt ov reint umhvørvi kann vera orsøk til títtleika av diabetes. Tí fara smá børn møguliga at verða matað við máttmiklari bakteriu í framtíðini til tess at forða fyri, at tey fáa diabetes.
Granskingin er gjørd í økinum við finska - russiska landamarkið, har so stórur munur er í lívskorunum, at talan kann vera um størsta mótsetning í heiminum. Finnar eru nevniliga sjey falt ríkari enn grannarnir í russiska økinum Karelia. Økið er ógvuliga hóskandi til slíka gransking, tí talan er um fólk, sum líkjast og arvafrøðiligi munurin er lítil.
Í verkætlanini, sum nevnist DIABIMMUNE, verður dentur lagdur á at kanna tað eyðsýnda ósamsvari í økinum. Tí hóast stóra munin í lívskorunum, so hevur Finnland heimsins størsta títtleika av typu 1 diabetes, meðan russiska Karelia økið, har fólkið hevur munandi lægri lívskor og reinføri støði, einans hevur ein sættapart av diabetes tilburðunum.
Í løtuni fáa umleið 17.000 evropearar árliga staðfest typu 1 diabetes. Sjúkan verður vanliga staðfest í barndóminum, men granskarar vita ikki enn ítøkiligu orsøkina fyri sjúkuni. Hesir granskararnir halda nú, at talan kann vera um, at nøkur børn hava ílegu, sum gera tað lættari at fáa sjúkuna og hava órininkervi (immune system), sum ikki verður vant á hóskandi hátt, tvs. at kroppurin ikki verður fyri bakterium í nóg stóran mun.
Tað er ikki stórur munur á ílegunum hjá fólkinum, men tað er greiður munur á lívskorunum og reinføri støðinum, sigur samskiparin av verkætlanini, professarin Mikael Knip.
Granskingin var tvíbýtt. Í fyrstu atløgu var upplýsing fingin til vega um umhvørvið og likamligu menningina hjá 100 til 300 børnum í hvørjum landi, ið vóru arvafrøðiliga viðbrekin fyri sjúkuni. Og í aðru atløgu vóru tilvildarligir bólkar av børnum millum 3 og 5 ár kannað. Av tí at tað tekur ár, áðrenn sjúkutekin vísa seg, nýttu granskararnir lívfrøðilig ávaringar tekin til tess at staðfesta, um sjúkan var væntandi.
Úrslitini góvu ábending um, at børn, sum ikki vóru ávirkað av typu 1 diabetes høvdu størri fjølbroytni av tarmabakterium enn tey, sum fóru at fáa sjúkuna. Innleiðandi kanningarnar vísa, at menniskjan hevur brúk fyri at vera fyri ávísari mongd av bakterium tíðliga í lívinum. Við hesari vitan eigur at bera til at seta inn. Ætlanin er at fáa neyvari vitan, soleiðis at til ber at vísa á, um talan er um eina ávísa bakteriu ella um fullkomið fjølbroytni av bakterium í tarmunum, fyri at virknaðurin verður fyribyrgjandi.
Verkætlanin er fíggjað av ES gjøgnum FP7 rammuskránna.
Kelda: Horizon-magazine.eu


text:
Vit undrast á, at so lítil dentur verður lagdur á gransking
Granskingarráðið hevur lisið valskráirnar hjá flokkunum fyri at vita, hvat verður skrivað beinleiðis um gransking og tað er sum heild hvørki serliga umfatandi ella serliga ítøkiligt.
Tað er eftir okkara tykki undrunarvert, at so lítil dentur verður lagdur á gransking til hetta valið, tí breið semja hevur verið um, at íløgur í gransking eru týdningarmiklar fyri framhaldandi vøkstur.
Samfelag okkara stendur eins og allur heimurin fyri ovurstórum avbjóðingum. Fólkatal við skeivum aldursbýti, vaksandi trýst á heilsuverkið, krøv um burðardygga tilfeingisumsiting, veðurlagsbroytingar og økt sosialt spenni millum fólk í Føroyum eru nøkur av átrokandi evnunum, sum politiska skipanin má fyrihalda seg til. Hesi evni eru øll aktuell og umrødd í valstríðnum, men gransking verður nærum ikki nevnd í hesum samanhanginum.
Granskingarráðið lat á vári 2013 landsstýrinum “Tilmæli - ætlan um verksetan og fokusøki” av yvirskipaða granskingarpolitikkinum Vitan & Vøkstur, sum varð samtyktur av Vísindaráðnum á fundi 28. januar 2011. Hann skuldi vera galdandi fyri tíðarskeiðið 2011-2015. Tilmælið um verksetan var úrslit av drúgvum arbeiði, har granskingarstovnar og granskarar vóru við í allari tilgongdini.
Í tilmælinum varð mælt til at raðfesta gransking á hesum fokusøkjum:
• Hvussu fyrireika vit okkum at standa ímóti avleiðingum av veðurlagsbroytingum?
• Hvaðani fáa vit orku í framtíðini?
• Hvussu umsita og gagnnýta vit best tilfeingið í havinum?
• Hvussu gagnnýta og menna vit okkara tilfeingi til nýggjar og fleiri vinnugreinar?
• Hvussu finna og gagnnýta vit vitan um heilsu hjá menniskjanum?
• Hvussu búgva vit fólkið til framtíðar avbjóðingar?
Politiska skipanin skal og kann skapa karmarnar fyri framtíðar Føroyar, har hesar avbjóðingar vera lyftar og rákið vent, so Føroyar verða eitt betri, sterkari og burðardygt samfelag, har rúm er fyri øllum borgarum landsins, har tað legst afturat á øllum økjum og har fjølbroytni er stóra styrkin.
Hóast alt Landsstýrið var partur av Vísindaráðnum, sum samtykti granskingarpolitikkin, og tilmæli um verksetan varð latið Landsstýrinum, so er at kalla eingin raðfesting av gransking á fokusøkjunum, og játtanin til gransking er ikki økt, við undantakið av at Sjúkrakassafæið var sett av til heilsugransking.
Eftir okkara tykki kann ein munandi almenn satsing uppá gransking:
• Seta ferð á eina menning, so vit fáa økt um virðini í framleiðsluvinnuni og styrkt kappingarføri
• Skapa gróðrarlíkindi fyri, at nýggjar fyritøkur og vinnur kunnu kveikjast úr verandi virksemi
• Skapa tíðarhóskandi vitanarstørv, sum gevur samfelagnum serfrøðingar á nógvum økjum, hvørs vitan og íblástur uttan úr heimi og innlit í okkara samfelag kann kveikja og skapa á øllum hugsandi økjum
• Økja um tilflyting av vælútbúnum fólkum
• Skapa karmar fyri, at onnur eisini gera íløgur í gransking, bæði vinnan í Føroyum og altjóða keldur, sum t.d. ES-granskingarskráin og stórar vinnufyritøkur
Okkum tørvar gransking at lyfta stóru samfelagsavbjóðingarnar. Hendan gransking skal vera málrættað og arbeiðast má tvørvísindaligt. Endamálið er at skapa vøkstur, vælferð, tíðarhóskandi arbeiðspláss og trivnað fyri borgarar landsins.
Tilmælið, sum varð latið politisku skipanini til viðgerðar og støðutakan, varð grundað á eina felags fatan av og visión um gransking sum amboð at menna samfelagið. Ynskiligt hevði verið at sæð hesa fatan og hendan samfelagstørv greiðari ásannaðan í valskráunum og valkjakinum hjá flokkunum.
Guðrið Andorsdóttir
forkvinna í granskingarnevndini


text:
Búnaðarstovan kunnaði herfyri øllum áhugaðum um innihaldið í nýggju lógini um landsjørð.
Óðalstíðindi nr. 2 í 2007, hevur grein í blaðnum frá kjaktorginum kjak.fo og her kemur ein ónøgd um viðgerðina av lógini.
Óšalstķšini skrivar viš yvirskriftini "kjak.fo", at lóg um landsjųrš ikki fekk ta višgerš ķ lųgtinginum, sum hon hevši uppiboriš kemur til sjóndar į www.kjak.fo
har fleiri višmerkingar eru frį fólki, iš standa spyrjandi, um hvat hevur gingiš fyri seg. Śr Óšalsfelagnum hava Kįri į Rógvi og Hešin D. Poulsen veriš viš ķ kjakinum og greitt frį lógini og serliga teirri įtaluverdu tilgongdini, sum landsstżrismašurin valdi at fylgja. Fleiri fólk eru ķ hesi kunning gjųrd varug viš hvųrjar mųguleikar nżggja lógin inniheldur, og hvųrji ręttindi landiš hevur giviš frį sęr fyri einki. Į ww.kjak.fo er oršiš frķtt, og um limir felagsins vilja luttaka, so er einfalt at stovna profil, antin viš dulnevni ella skrįseta seg viš fullum navni.
Myndin er frį Gįsadali, sum er 18 merkur, harav óšalsjųršin er 14½ mųrk.
kelda: Óšalstķšindi nr. 2 ķ 2007.